Isu Buli Di Hospital, Ini Pengalaman Saya Selama Menjadi Doktor Pelatih di Malaysia

Saya mahu menggunakan nama sebenar, tetapi disebabkan nasihat dari kenalan dan takut terkesan dengan perniagaan yang saya sedang usahakan. Jadi saya gelarkan diri saya sebagai Elson – bukan nama sebenar.

Ini adalah cerita saya, seorang doktor muda yang kecundang di tengah-tengah jalan sewaktu sedang melakukan latihan wajib bagi membolehkan saya mendapat gelar penuh seorang doktor.

Anda bebas untuk menghukum saya sebagai seorang yang mudah putus asa. Tetapi jika anda berada di dalam situasi saya, tiada jalan lain melainkan putus asa.

Baru-baru ini hangat mengenai isu doktor pelatih yang ditemui mati ‘mengejut’ disebabkan tekanan dan budaya buli yang wujud di hospital di Malaysia. Tidak dinafikan, perkara itu sebenarnya memang sudah terjadi lama, cumanya ia tidak pernah diberi perhatian.

Kali ini, ceritanya mendapat perhatian mungkin kerana ada unsur kematian. Agaknya sampai bila kita mahu menunggu adanya nyawa orang yang melayang sebelum isu ini benar-benar diberi perhatian?

Syukur, sepanjang membesar menjadi seorang Elson, saya diberi kesempatan untuk melanjutkan pelajaran dalam bidang perubatan. Satu cita-cita yang saya idamkan sejak dari kecil lagi. Saya berjaya menghabiskan pelajaran pada 2018. Perjalanan ini mengambil masa sehingga enam tahun lebih untuk saya mendapatkan gelar Doktor Perubatan.

Zaman belajar dan zaman bekerja sebenarnya boleh dikatakan amat berbeza, bagai langit dan bumi. Habis zaman belajar, saya juga perlu menunggu untuk ditempatkan ke hospital. Proses ini pula boleh mengambil masa sehingga setahun lebih. Jika salah isi, lain pula nasibnya. Boleh jadi dihantar ke kawasan pendalaman yang tiada akses kepada dunia luar.

Orang tanya, kenapa saya mahu sangat menjadi doktor. Dahulu niat saya sama seperti mimpi-mimpi anak kecil sekarang yang jika ditanya kenapa bercita-cita untuk menjadi doktor, jawabnya, ‘mahu bantu orang sakit’ atau ‘mahu rawat ahli keluarga sendiri’.

Namun pandangan saya meleset selepas menceburi bidang ini selama dua tahun. Doktor muda kebanyakannya dikerah bekerja tanpa ada rasa ehsan dan empati terhadap pesakit dengan beban dan waktu kerja yang tidak masuk akal. Ditambah pula dengan persekitaraan kerja yang penuh toksik.

Saya ditempatkan di salah sebuah hospital di tengah-tengah ibu kota. Sepanjang di sana, saya sempat habiskan 5 posting sepanjang menjadi doktor pelatih. Permulaan perjalanan saya sebagai doktor pelatih adalah berada di bahagian ortopedik.

Hari pertama bergelar doktor pelatih, saya sudah dimalukan di hadapan lebih daripada 20 orang yang mengikut sesi bertemu pesakit. Pakar ortopedik bertanyakan soalan yang bagi saya tidak masuk akal untuk seorang doktor pelatih yang setahun lebih tidak mengamalkan apa yang kami pelajari disebabkan
menunggu panggilan penempatan.

Di hari pertama, saya sudah ditengking, dihina dan dimalukan di hadapan khalayak ramai. Tambahan daripada itu, ijazah perubatan saya juga dipertikaikan oleh doktor pakar terbabit.

Sepanjang di sana, para doktor senior bersikap garang dan tidak mesra. Manakala pegawai perubatan pula suka mengambil kesempatan di atas kelemahan kami. Tidak cukup dengan itu, doktor pelatih sering diminta kerja lebih waktu. Ada hari mungkin kami perlu tinggal di hospital dari jam 4 pagi sehingga 10 malam. Ada hari lain pula, kami tidak dibenarkan untuk oncall.

Sepanjang tempoh ini, tenaga doktor pelatih dikerah seperti tiada hari esok. Kami diminta menjaga jumlah pesakit yang banyak, sehingga dua kali ganda daripada kemampuan seorang doktor. Alasan yang diberi oleh doktor senior kenapa kami diminta menjaga lebih pesakit? Kerana kami akan bekerja dari pagi sehingga malam.

Bagi yang tidak bernasib baik atau doktor senior tidak berpuas hati dengan kerja kami, mereka dengan mudah meminta kami bekerja lebih masa sehingga keesokkan harinya. Cuti bukanlah hak mutlak seorang doktor pelatih. Kadang saya terpaksa bekerja 14 hari baru layak untuk mendapat sehari cuti.

Suasana kerja yang harmoni di hospital amat jarang berlaku. Semua orang mahu cepat, mahu marah, tolak menolak pesakit. Jika ada sesuatu yang berlaku atau pesakit yang dijaga mati. Doktor pelatih akan jadi kambing hitam untuk dipersalahkan ketika sesi audit.

Saya tamatkan latihan di bahagian ortopedik selama 4 bulan dengan perasan yang bercampur baur. Mental, rohani dan jiwa saya terasa seolah tiada. Dalam tidak sedar, saya mula rasa diri saya telah hilang.

Selepas 4 bulan di ortopedik dan kemudian dipindahkan ke bahagian perubatan. Dengan kerja yang semakin bertambah dan suasana yang makin mencabar, saya disahkan mengidap Generalised Anxiety Disorder (GAD), dalam erti kata mudah saya mempunyai penyakit mental yang membawa kepada sikap bimbang yang berlebihan dan keterlaluan mengenai kehidupan seharian tanpa sebab yang jelas.

Saya kerap ambil cuti kecemasan. Saya juga kerap mengelak datang kerja sekiranya dijadualkan bekerja dengan pegawai perubatan yang membuli. Ataupun kawan sekerja yang kaki culas tetapi kuat mengipas doktor-doktor senior.

Sepanjang saya disahkan mengidap GAD, ada satu perlawanan dalam diri yang cuba menafikan bahawa saya ada rasa bimbang yang memberi kesan kepada kesihatan mental saya. Saya memaksa diri saya untuk mencari balik minat saya dalam bidang perubatan.

Berbulan-bulan ‘self searching’ dalam persekitaraan yang tidak membantu. Makan pelbagai ubat untuk lawan GAD. Cuba menyibukkan diri dengan kerja. Ditambah pula dengan tekanan berhadapan dengan lapisan pangkat dari doktor, pegawai perubatan atau pembantu am. Saya perlahan-lahan sedar persekitaraan kerja ini tidak membantu saya untuk membina sifat insan dalam diri.

Apa yang saya boleh cakap, perkara ini bukan saya sahaja yang rasa. Ramai lagi doktor pelatih yang menghadapi masalah yang sama. Ada yang bercerita dengan saya bahawa mereka harap sewaktu datang kerja, mereka akan kemalangan di tengah jalan. Manakala yang lain pula mengharapkan bahawa mereka mati dalam tidur.

Lebih parah lagi ada yang sudah berfikir untuk mengambil nyawa mereka sendiri. Seorang doktor pelatih pernah datang bercerita dengan saya, dia kata, “nasib baik agama larang bunuh diri, kalau tidak dah lama aku buat.”

Titik akhir kerjaya saya sebagai doktor pelatih adalah apabila saya disahkan menghidap Major Depression Disorder (MDD). Saya cuba melawan sakit ini dengan meminta untuk ditukarkan ke hospital lain. Tetapi diugut untuk ditamatkan perkhidmatan. Melihat situasi ini, saya akur bahawa persekitaran ini bukan lagi jiwa saya, malah persekitraan ini sebenarnya tidak mahukan saya.

Saya akhirnya mengambil jalan akhir dengan meletak jawatan daripada Kementerian Kesihatan Malaysia pada tahun lalu. Di hari saya menghantar surat letak jawatan, itulah hari paling kecewa bagi saya. Impian yang saya kejar dibunuh oleh persekitaraan yang kejam. Hancur luluh perasaan ibu bapa, berderai jiwa saya.

Di sudut lain, ada rasa kebebasan dalam diri yang sebelum ini dipenjara oleh orang-orang yang cuba menjatuhkan saya. Untuk keluar dari satu lohong yang gelap dan busuk, kemudian memulakan fasa baru dalam hidup saya adalah suatu perkara yang hari-hari saya titipkan kesyukuran. Sesungguhnya saya adalah orang-orang yang selamat daripada doktor-doktor senior yang cuba membunuh saya dari dalam.

Kini saya bekerja sendiri, dengan sisa-sisa duit yang saya dapat sepanjang berkhidmat sebagai doktor pelatih. Saya bangunkan sebuah perniagaan. Saya mungkin tidak dapat membantu orang dengan perkhidmatan saya sebagai doktor, tetapi perniagaan saya ini sedikit sebanyak dapat membantu komuniti setempat di sini.

Cerita saya ini mungkin mewakili diri saya, atau sebahagian kecil doktor-doktor pelatih. Namun pihak Kementerian Kesihatan Malaysia perlu peka bahawa situasi ini berlaku. Ramai lagi doktor muda yang berhenti disebabkan budaya buli yang wujud di hospital kerajaan. Sikap pentingkan diri dan perangai ‘aku lebih makan garam’ dalam kalangan doktor senior telah membunuh impian doktor muda yang bercita-cita tinggi di bidang perubatan.

Akar masalahnya perlu ditangani daripada awal, supaya pokok yang tumbuh terus mekar berbau harum. Budaya lama perlu dimatikan dan kita perlu bergerak ke persekitaran yang baharu untuk masa hadapan doktor muda yang bakal dilahirkan. Jangan tunggu pokok ‘mati’ baru mahu disiram dengan air, kerana waktu itu yang nampak hanya kejahilan dan kebodohan kita sebagai seorang manusia.

Kenapa aku nak jadi doktor? Rujuk pautan di bawah untuk membaca.

Kecoh Di Media Sosial, Ini Apa Yang Anda Perlu Tahu Tentang Hartal Doktor Kontrak


Isu Bumi Berbentuk Sfera, Jawapan Sheikh Muszaphar Buat Pengikut ‘Flat Earth’ Terdiam

Walaupun sudah banyak bukti kukuh mengatakan bumi ini berbentuk sfera dan bukannya rata, namun tetap ada golongan yang mahu menafikannya.

Bagi Dr Sheikh Muszaphar, beliau menerima soalan bumi rata ini hampir setiap hari dan melalui perkongsiannya di Instagram, ada yang mahu beliau bersumpah dengan nama Allah membuktikan bahawa dunia ini tidak rata.

Pic – To all flat Earthers out there … I get thousands of DM’s on my Social Media asking me about the shape of the Earth and some even have the guts asking me to swear in the name of Allah . I thought I have made it clear on my previous postings showing pics I took from Space and my statements . And no matter how much I explain to them , I can never convince them … They are always sticking to their non-factual based evidence which I find appalling . On this Barakah Friday I’d like to make a point to these groups as what I have seen and known . “ Dengan nama Allah saya bersumpah bahawa Bumi berbentuk sfera seperi mana dilihat oleh saya di Angkasa “ I hope that clears the air … Salam Jumaat Everyone . Love As Always . PS – “ It’s harder to convince or debate with the uneducated compared to the intellectuals because they don’t understand the basic of knowledge “

A post shared by  Dr Sheikh Muszaphar Shukor (@drsheikhmuszaphar) on Oct 10, 2019 at 10:17pm PDT

Sheikh Muszahpar dilihat sudah ‘penat’ untuk melayan golongan flat earth ini yang masih tidak faham dan menjawab panjang di gambar terbarunya. “Saya menerima ribuan mesej peribadi (DM) di media sosial bertanya saya bentuk muka bumi ini sehingga ada yang berani untuk saya bersumpah dengan nama Allah,” tulisnya di Instagram.

“Rasanya saya sudah terangkan dengan jelas di perkongsian sebelum ini gambar yang saya rakam dari angkasa lepas. Namun, walau macam mana pun saya terangkan, saya tidak mungkin dapat meyakinkan mereka (golongan flat earth). Mereka tetap dengan fakta dan bukti yang tidak berasas cuba melawan fakta sebenar,” tambah Sheikh Muszahpar.

“Pada hari Jumaat yang mulia ini, saya mahu sekali lagi menerangkan kepada golongan ini tentang apa yang saya nampak dan tahu. Dengan nama Allah saya bersumpah bahawa Bumi berbentuk sfera seperi mana dilihat oleh saya di Angkasa. Harap semua jelas selepas ini,” Sheikh Muszahpar menutup tulisannya.

Pic – View of Earth … The best thing of space is the magnificent view of Earth . It’s totally an out-of-this-world feeling literally speaking … Totally difficult to describe the mixed emotions playing inside you . The vastness of space , the Creator … A great feeling indeed which changes your life as a whole … SubhanAllah … Salam Everyone . Love As Always … PS – Can anyone guess the name of the river as seen on Earth ?

A post shared by  Dr Sheikh Muszaphar Shukor (@drsheikhmuszaphar) on Sep 28, 2019 at 7:26pm PDT

Diharap penjelasan ini menutup mulut para pengikut flat earth yang sentiasa mahu menang. Sebelum itu, Sheikh Muszahpar sempat berseloroh bahawa ianya lebih susah untuk menyakinkan serta berdebat dengan mereka yang ‘tidak cerdik’ dengan mereka yang cerdik kerana golongan ‘tidak cerdik’ ini tidak faham asas kepada sesuatu ilmu.

Ini bukanlah pertama kali Sheikh Muszaphar dicabar untuk bersumpah perihal bentuk bumi. Ini jawapan yang diberi beliau awal tahun ini.

Ini Jawapan Sheikh Muszaphar Apabila Dicabar Bersumpah Perihal Bentuk Bumi

Selepas 11 Tahun Angkasawan Pertama Negara Kongsi Video Latihan Ke Angkasa Lepas


5 Pass Pengangkutan Awam Yang Anda Perlu Tahu Sebelum Travel Ke Osaka, Jepun

Ramai yang masih keliru dengna pass mana yang patut di gunakan bila mana berada di Kansai atau Osaka? Pening memilih untuk berjimat katanya.

Sebelum kita memilih pass yang mana patut kita gunakan, seharusnya kita sudah ada perancangan ke mana kita hendak pergi? Itu yang paling penting.

Saya review balik pass yang menjimatkan dan selalu digunakan pelancong di KANSAI.

Lokasi di sekitar KANSAI
OSAKA
KYOTO – Uji
HYOGO – Kobe, Himeji
WAKAYAMA
NARA
MIE – Shima Penisula, Ise, Tsu, Ueno Iga
SHIGA – Otsu, Koka, Hikone, Malibara

Harga untuk 2 hari 4000¥ . 3 hari 5200¥.

Bagi mereka yang berhajat untuk menjelajah sekitar Kansai – Osaka – Kyoto – Nara – Kobe – Wakayama – Shiha – Himije.

Pass ini merangkamui penggunaan train dan subway serta sesetengah bas di kawasan yang di senaraikan KECUALI rangkaian train Japan Railway (JR).

Termasuk Airport transfer KIX ke Namba station dengan menggunan local Nankai Airport line (express tambah duit).

Kestimewaan
Pass ini boleh digunakan berselang hari (contoh: isnin, Rabu dan jumaat – jika tike 3 hari).

Banyak diskaun untuk  bayaran masuk ke kawasan pelancongan. Boleh rujuk di http://www.surutto.com/tickets/kansai_thru_english.html

Bayaran untuk 1 hari 2300¥ . 2 hari  3000¥. Bagi mereka yang berhajat untuk menjelajah sekitar Bandar OSAKA sahaja.
Pass ini merangkumi hanya Osaka Metro train dan subway sahaja.

Keistimewaan
Pass ini disertakan sekali dengan pakej bayaran masuk hampir keseluruhan lokasi tarikan pelancongan. Boleh rujuk di www.osaka-info.jp

Baca: Bakal Melancong Ke Jepun? Ini 7 Persoalan Tentang Rawatan Kecemasan Yang Wajar Anda Ambil Tahu

Bayaran untuk 1 hari ialah 500¥. Pass ini di keluarkan khas untuk pelancong (perlu tunjukkan pasport). Pass ini sesuai bagi mereka yang ingin berjalan-jalan di sekitar bandar Osaka dan TIDAK berminat untuk merasai atau memasuki mana- mana lokasi tarikan pelancongan utama. Dalam erti kata lain hanya datang dan bergambar sahaja.

Kestimewaan
Sebelum ini Visitor Pass hanya boleh di beli di luar Jepun tapi kini ianya boleh di dapati di Kansai airport atau Kansai Tourist Information Center (Shinsaibashi / Daimaru Shinsaibashi).
Dengan pass ini anda layak mendapat diskaun bagi bayaran masuk ke beberapa lokasi tarikan pelancongan.

Harga bagi pass 1 hari ialah 2.300¥. 2 hari ialah 4.500¥ . 3 hari 5.500yen. 4 hari 6.500¥.

Pass ini dikeluarkan oleh West Japan Railway (JR West) dan sesuai bagi yang berhajat untuk menjelajah KANSAI meliputi Osaka – Kobe – Iga – Nara – Kyoto – Himeji – Wakayama dll.

Pass ini juga meliputi hampir keseluruhan laluan rangkaian west JR Conventional lines termasuk Kansai-airport Express HARUKA (Non-reserved) kecuali SHINKANSEN.

Kestimewaan
Harga lebih murah di beli dari luar Jepun iaitu melalui ejen.

Boleh memilih pengunaan pass sama ada untuk 1, 2, 3 atau 4 hari.

Untuk rujukan sila ke www.westjr.co.jp/global/en/ticket/pass

Nota: Sesetengah kawasan seperti Kyoto dan Kobe West Jr Line tidak begitu banyak menghubungkan lokasi tarikan pelancongan maka penambahan tambang bagi perkhidamatan lain seperti bas dan subway harus diletakkan ke dalam bajet anda.

Sama juga dengan Kansai Area Pass. Pass ini dari JR West bagi yang ingin menjelajah Kansai lebih jauh.

Meliputi keseluruhan laluan rangkaian West JR Conventional Lines
termasuk Kansai – Airport Express HARUKA serta Train Express KUROSHIO, THUNDERBIRD, KOUNOTORI, SUPER HAKUTO (Kyoto⇔Kamigori) dan Bullet Train “SANYO SHINKANSEN” (Shin-Osaka⇔Okayama) termasuk NOZOMI dan MIZUHO. Kesemua di atas dengan menggunakan non-reserved.

Keistimewaan
Perjalanan lebih pantas dan lebih jauh.

Untuk rujukan sila ke http://www.westjr.co.jp/global/en/ticket/pass/kansai_wide

Baca lagi: Cara Beli Kad Pengangkutan Pasmo Dan Suica Di Jepun


Isu Doktor Kacak. Ini Teguran Kepada Hot FM

Nota Editor: Beberapa hari ini kecoh di media sosial tentang doktor kacak yang dijemput ke stesen radio Hot FM. Namun yang tidak berapa moleknya apabila melihat respon para pendengar stesen radio tersebut sewaktu rancangan berlangsung.

Untuk ini kami bawakan pandangan Ustaz Hafez Sabri yang menulis secara berhemah teguran beliau beserta sebab dan alasan kenapa perkara sebegini tidak sewajarnya berlaku.

Manusia tiada yang sempurna. Namun sebolehnya elakkan daripada mengulangi kesilapan yang sama berulang kali. Itu kurang cerdik dan tidak belajar dari kesilapan namanya. Semoga ia menjadi pengajaran bersama untuk kita semua.

Pagi 2 November lepas Radio Hot FM melalui AM Krew telah membawakan satu segmen perbincangan terbuka dari konti ke corong-corong radio segenap pelusuk negara. Segmen pagi kali ini menampilkan Dr. Shazril Shaharuddin (pegawai perubatan yang terlibat mengendalikan bahagian sakit puan).

Namun didapati isu perbincangan tidak mendatangkan banyak manfaat dan tidak bersifat ilmiah apabila yang ditekankan di dalam segmen pagi ini adalah sekitar “ketampanan” paras rupa dan raut wajah si doktor serta respon balas pendengar radio melalui panggilan telefon yang tersasar dari ajaran Islam.

Justeru, saya sangat berharap agar HOT fm, DJ yang mengendalikan slot ini dan Dr. berkenaan supaya mengambil pengajaran dari pesanan-pesanan ini:

Islam ialah ad-deen, sebagai cara dan panduan hidup perlu dijulang dalam setiap tingkah laku dan amal kerja seharian terutamanya bagi seorang Muslim.Antara yang dititik-beratkan di dalam agama ini adalah butir kalimah ketika tutur kata.

Tutur kata melambangkan peribadi seseorang. Lantas, haruslah dijauhi dari membicarakan perkara-perkara yang sensitif dan negatif lebih-lebih lagi berkenaan maruah wanita dan Agama Islam ini.

Isu perbincangan dalam slot ini seakan-akan melupakan aspek hukum-hakam dalam agama dan dikhuatiri ianya bakal mengundang petaka. Bimbang-bimbang yang jahil akan terus merasakan perbuatannya betul.

Pentingnya menjaga tutur kata, tidak mengungkapkan hal buruk, menyakiti hati sesama muslim dan manusia, meringan-ringankan hukum agama kerana bertutur tanpa berfikir kesannya akan membawa kepada permusuhan dan kekacauan dalam masyarakat.

Perbincangan yang sudah terbabas dari landasan ilmiah ini dikhuatiri mendatangkan silap faham terhadap hukum-hakam berkaitan wanita dan perbidanan.

Islam adalah agama yang sempurna telah mengangkat martabat dan memelihara maruah wanita serta menjaga penganutnya dari terjerumus ke lembah kehinaan. Cukuplah Surah An-Nisa sebagai satu bukti Islam memuliakan wanita.

Namun reaksi penyampai radio dan pendengar wanita seperti mencampakkan semua kemuliaan tadi dan terjun ke lembah yang hina. Kebanyakan pemanggil umpama sudah tidak ada lagi adabnya sebagai seorang wanita. Atas alasan mahu menceriakan pagi tidak dapat menghalalkan cara kalian.

Saya teringat satu hadith Rasulullah SAW yang bermaksud :
“Jika engkau tidak malu, maka lakukanlah apa sahaja yang engkau mahu”(Hadis riwayat al-lmam al-Bukhari)

Ada yang sudah pasang niat mahu Dr. lelaki ini mengendalikan proses bersalinnya. Sedangkan di luar sana, ramai doktor Muslimah wanita sedang mempertahankan hak dan aurat wanita ketika bersalin. Bukankah menjaga aurat dari diperlihatkan kepada ajnabi itu sangat mulia di sisi Allah?

Ada yang menawarkan diri sebagai calon isteri nombor dua. Sedangkan mereka sudah bersuami. Na’uzubillah. Maka tundukkanlah pandangan kamu dan jagalah kemaluan kamu nescaya kamu mulia.

Allah berfirman dalam Surah An-Nur ayat 31:

وَقُلْ لِلْمُؤْمِنَاتِ يَغْضُضْنَ مِنْ أَبْصَارِهِنَّ وَيَحْفَظْنَ فُرُوجَهُنّ
Maksudnya:
Dan katakanlah kepada perempuan-perempuan yang beriman supaya menyekat pandangan mereka (daripada memandang yang haram), dan memelihara kehormatan mereka;

Profession dalam bidang perubatan adalah profession yang mulia. Allah subhanahu wa taala telah menjadikan Nabi Isa alaihissalam sebagai seorang yang terkenal dalam menyembuhkan dan merawat penyakit. Inilah salah satu mukjizat Nabi Isa.

Umum mengetahui untuk menjadi seorang doktor seseorang perlu menjalani latihan dan menimba pengetahuan yang sangat luas, namun tidak cukup sekadar pengetahuan berkaitan perubatan dan kesihatan sahaja, seorang doktor Mukmin perlu mendalami ilmu agama dalam bidang perubatan.

Seorang doktor Mukmin sentiasa meletakkan hukum Allah mengatasi segala urusan dan keputusan. Mereka juga sentiasa membimbing pesakit bersama-sama mendekati Allah dengan melakukan segala suruhanNya dan menjauhi segala laranganNya. Agar hasilnya sama-sama beroleh peningkatan Iman dan dilimpahi keberkatan dalam kehidupan.

Justeru, sepatutnya Dr. Shazril menceritakan prosedur yang diamalkan secara profesional bagi pengendalian kes perbidanan ini ketika dilontarkan soalan dan harapan oleh pendengar melalui panggilan ke konti Hot FM.

Hal ini kerana persoalan ini berkait rapat dengan aurat pesakit yang pada hukum asal melihat aurat bukan mahram adalah haram sama sekali.

Dalam keadaan masyarakat hari ini yang amat memerlukan bimbingan untuk kembali kepada asas kehidupan berteraskan Al-Quran dan sunnah, kewujudan rancangan dan segmen di radio harus diberi penelitian dari pelbagai aspek agar maklumat yang disebarkan adalah benar dan tepat serta memberi manfaat kepada pendengar bagi menambahbaik kehidupan bukan sekadar menjadikan pendengar terawang-awangan dengan gosip dan buah mulut yang tidak ada kesudahan.

Tuntasnya, diharapkan Hot FM, AM krew dan semua syarikat penyiaran yang berunsur hiburan semata-mata dapat menjadikan teguran ini sebagai iktibar dan pengajaran.

“Sesungguhnya telah ada pada (diri) Rasulullah itu suri teladan yang baik bagimu (iaitu) bagi orang yang mengharap (rahmat) Allah dan (kedatangan) hari kiamat dan dia banyak menyebut Allah”. (Al-Ahzab: 21)

Semoga Allah mengampunkan dosa-dosa kita dan memberikan taufik dan hiadayahNYA kepada kita.

Baca lagi: 10 Hujah Mengapa Pentingnya Kehadiran Doktor Lelaki Di Bilik Bersalin

LIKE dan FOLLOW Vocket di Facebook serta Instagram


Hakikat Sebenar Isu Doktor Lelaki Membantu Persalinan Di Hospital Kerajaan

Nota Editor: Penulisan ini ditulis oleh Dr Khairul Hafidz Alkhair, iaitu seorang Doktor (Pegawai Perubatan) di Hospital Sultan Haji Ahmad Shah, Pahang dan diterbitkan semula di Vocket dengan kebenaran beliau. Semoga penulisan ini membantu masyarakat memahami hakikat sebenar isu doktor lelaki membantu persalinan di hospital-hospital kerajaan.

Bicara mengenai isu doktor lelaki membantu persalinan, adalah satu isu yang sangat sensitif, perlu dibahas dengan baik, supaya tidak menimbulkan salah faham dan fitnah. Status kali ini akan lebih panjang daripada biasanya.

Isu ini bukan isu baharu, bahasnya sudah lama, sudah banyak pandangan mengenai isu ini, dan di sini saya ingin utarakan beberapa.

Dari sudut pandang kami doktor dari hospital kerajaan:

Pertama, tidak mungkin kami dapat menyediakan doktor perempuan pada setiap masa, kena faham bahawa, doktor juga punya jadual bekerja, ada sistem penggiliran, terutamanya waktu on-call, kadang-kala doktor lelaki yang bertugas. Mereka tetap kena jalankan tugas mereka.

Kedua, mahu tak mahu, hospital kerajaan juga berfungsi sebagai hospital mengajar, khusus buat mahasiswa dan doktor latihan siswazah. Mereka juga perlu mempunyai kemahiran untuk membantu persalinan TERUTAMANYA persalinan yang punya KOMPLIKASI.

Kena faham, PERSALINAN NORMAL boleh dibantu bidan, tetapi yang ada komplikasi PERLU DIBANTU DOKTOR. Dan harus digarisbawahi, mereka ini punya skil dan pengatahuan, cuma perlu latihan (dengan pengawasan) untuk mempertajam kemahiran.

Jadi, bagaimana doktor, tidak kira lelaki atau perempuan boleh belajar jika tiada pendedahan? Bila mereka di hospital daerah, siapa yang akan bantu mereka?

Ketiga, masyarakat selalu mengatakan timbulnya syahwat apabila doktor lelaki melihat kemaluan wanita.

Pecayalah, kami doktor lelaki tidak pernah sikitpun merasa nafsu melihat alat sulit wanita yang mahu bersalin. Tak percaya, tanyalah doktor walau belajar perubatan di Mesir dan juga seorang hafiz sekalipun, mereka akan beri jawapan yang sama.

Dari sudut pandang agama, melalui pembacaan, setakat ini ada banyak pendapat, ada yang menolak (tetapi membenarkan dengan syarat ianya dalam keadaan darurat) dan ada yang membenarkan doktor lelaki boleh membantu persalinan. (Saya tidak bahaskan dari sudut agama kerana saya bukan ahlinya dan saya takut fatwa/terjemahan yang saya bawa itu lari dari makna yang sebenarnya)

Sedikit buah fikiran semua, masyarakat selalu menolak doktor lelaki merawat wanita bersalin, tetapi tidak ada pula lelaki yang menolak untuk diperiksa oleh seorang doktor perempuan. Prosedur seperti masukkan tiub kencing dan sebagainya yang mempelihatkan alat sulit lelaki, tiada protes.

Mengapa?
Apa bezanya?
Atau diskriminasi?

Sewaktu isteri saya bersalin tempoh hari, doktor yang membantu persalinan adalah seorang doktor lelaki, jika ikutnya, saya seorang doktor, isteri saya juga doktor, berada dalam satu profesi pasti lebih segan. Tapi kami benarkan juga kerana kami tahu doktor yang membantu hanya menjalankan tugas dan tanggungjawab.

Konklusinya, untuk datang ke hospital kerajaan itu PILIHAN, bukan PAKSAAN.

Kami dari hospital kerajaan punya keterbatasan, jika waktu yang mereka datang, ada doktor perempuan dan mereka minta, kami tiada masalah, kami masih lagi memegang prinsip autonomi pesakit, mereka ada hak untuk meminta.

Jika tiada, mereka punya PILIHAN untuk pergi ke HOSPITAL SWASTA, dan mereka sentiasa menyediakan doktor wanita untuk persalinan. Tetapi PILIHAN ada HARGANYA, ianya BUKAN PERCUMA.

Dan jika pesakit ingin datang ke hospital kerajaan, kami sentiasa menerima dengan tangan terbuka, kerana pesakit dan anak yang akan lahir punya hak untuk mendapat perkhidmatan yang terbaik.

#MasyarakatKenaTahu

BACA: Ini Mungkin Jawapan Terbaik Kenapa Klinik Dan Hospital Kerajaan Masih Lebih Baik

BACA Lagi: Rakaman GoPro Lelaki Ini Memandu Laju Keretanya Ke Hospital Membawa Isteri Yang Sarat Mengandung

LIKE dan FOLLOW Vocket di Facebook serta Instagram


Isu ‘Flight Delay’ Ketika Hari Raya, AirAsia Tampil Mohon Maaf

Sebelum ini, ramai penumpang AirAsia menzahirkan rasa marah dan tidak puas hati apabila penerbangan mereka dijadual semula beberapa kali sehingga membuatkan banyak rancangan tergendala.

Susulan itu, Ketua Pegawai Eksekutif AirAsia Malaysia, Riad Asmat berkata beberapa faktor dan insiden yang tidak dapat dielakkan telah mengakibatkan kelewatan di luar jangkaan serta kawalan syarikat penerbangan itu.

Pihak AirAsia mengambil maklum dan memohon maaf kepada para penumpang yang telah mengalami kesulitan akibat penjadualan semula beberapa penerbangan disebabkan peningkatan permintaan mendadak pada musim perayaan kali ini.

Tambahnya, antara faktor yang menyumbang kepada penjadualan semula penerbangan semasa musim perayaan ini ialah permintaan untuk penerbangan domestik telah naik secara sangat mendadak dan juga kerana pembukaan sempadan negara sejak 1 April lepas.

Ketika ini, keutamaan AirAsia ialah meminimumkan pembatalan penerbangan dan memastikan semua tetamu tiba di destinasi dengan selamat. Malah, AirAsia Malaysia kini beroperasi hanya dengan 40 pesawat berbanding hampir 100 pesawat semasa prapandemik.

Ini disebabkan giliran menunggu yang panjang untuk kemudahan penyelenggaraan pesawat di Malaysia dan serantau sebelum sesebuah pesawat yang sudah lama tidak beroperasi dapat disahkan selamat untuk terbang semula sepertimana arahan Pihak Berkuasa Penerbangan Awam Malaysia.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Dibiar Kepanasan Tanpa Penghawa Dingin Selama Sejam, Penumpang Luah Kekecewaan Terhadap Servis MAS

Sudah Dibuka Kembali, Tasik Cermin Tawarkan Keunikan Terbaru Buat Pengunjung


Isu Gunung Jerai Jadi Tempat Ritual Amalan Khurafat, Jabatan Agama Kedah Mulakan Siasatan

Bertindak atas aduan dan penularan video berdurasi seminit di TikTok yang memaparkan beberapa individu melakukan ritual khurafat di puncak Gunung Jerai, Jabatan Hal Ehwal Agama Islam Negeri Kedah (JHEAIK) telah memulakan siasatan terhadap kejadian tersebut, lapor pengarahnya, Datuk Mohd. Yusri Daud kepada Utusan Malaysia.

Kes terbabit disiasat mengikut Seksyen 4 dan Seksyen 7 Enakmen Kesalahan Jenayah Syariah (Kedah Darul Aman) 2014 atas kesalahan doktrin palsu dan menghina atau menyebabkan dipandang hina agama Islam.

Jika sabit kesalahan, Seksyen 4 memperuntukkan denda tidak melebihi RM5,000 atau dipenjarakan selama tempoh tidak melebihi tiga tahun atau disebat tidak melebihi enam sebatan atau dihukum dengan mana-mana kombinasi hukuman itu. Manakala Seksyen 7 Enakmen yang sama memperuntukkan denda tidak melebihi RM3,000 atau dipenjarakan selama tempoh tidak melebihi dua tahun atau kedua-duanya jika sabit kesalahan.

Selain itu, pihak JHEAIK kini sedang mengadakan siri-siri penerangan di seluruh negeri berkaitan bahaya amalan khurafat kepada masyarakat. Mereka akan terus memberikan penerangan kepada masyarakat dan pada masa yang sama sentiasa memantau aktiviti-aktiviti keagamaan di seluruh negeri.

“Kita meminta agar masyarakat sentiasa peka dan menyalurkan sebarang maklumat berkaitan aktiviti yang bercanggah dengan agama Islam untuk diambil tindakan,” katanya.

‘Ini semua khurafat!’ – Dakwa mandi di Tasik Dayang Bunting mampu dapatkan zuriat cetus perbincangan netizen. Rujuk pautan di bawah untuk membaca.

‘Ini Semua Khurafat!’ – Dakwa Mandi Di Tasik Dayang Bunting Mampu Dapatkan Zuriat Cetus Perbincangan Netizen

Produk Ilmu Hitam Yang Terlarang Dijual Dalam Talian Secara Terbuka

Apa Itu ‘Jonah’ Dikalangan Doktor Dan Jururawat


Isu Halal, Kerajaan China Larang Guna Tulisan Arab Pada Semua Kedai Makanan Muslim?

Kerajaan China sekarang ini ditekan di peringkat antarabangsa selepas satu laporan menunjukkan bahawa terdapat aktiviti penindasan ke atas masyarakat di sana.

Biarpun ditekan pada peringkat antarabangsa, kerajaan China dilihat tidak menunjukkan sebarang tanda untuk bekerjasama dalam menyelesaikan isu hak asasi manusia ini.

Malah ia dilihat makin bertambah apabila melalui satu ciapan @magmalaya, seorang penduduk di Guangzhou juga salah seorang wakil Hijrah Trading menyatakan bahawa segala bentuk tulisan arab tidak lagi dibenarkan untuk diguna pada mana-mana kedai muslim.

Please take note: di bandar Guangzhou China, restoran Muslim sudah dilarang meletakkan tulisan Jawi/Arab yang tertera di kedai makanan Halal. Yang ada cuma dua karakter Cina 清真 yang bermaksud "halal".

— MAG • Faheem (@magmalaya) December 7, 2019

Tambah beliau lagi, hanya terdapat dua karakther Cina ‘清真’ yang digunakan bagi menunjukkan tanda halal.

Kurang pasti ini adalah sebahagian daripada propaganda politik oleh China untuk menguatkan lagi ideologi masyarakat mereka atau sebaliknya.

Tetapi penindasan China terhadap masyarakat mereka – terutamanya muslim – baru-baru ini dikritik dengan jelas oleh pemain Arsenal, Mesut Ozil dalam satu ciapannya di laman Twitter miliknya.

Beliau dengan jelas mengutuk negara-negara Islam yang lain apabila hanya duduk berdiam diri tanpa sebarang tindakan untuk membantu muslim yang tertindas di sana.

Manakala New York Times melaporkan bahawa tekanan terhadap China telah meningkat dalam beberapa hari kebelakangan ini selepas Dewan Perwakilan Amerika Syarikat minggu lalu menyokong rang undang-undang yang boleh mengenakan sekatan ke atas pegawai-pegawai China.

Sebelum ini BBC mengeluarkan satu laporan bagaimana kerajaan China ‘membasuh’ masyarakat Uighur – majoritinya adalah muslim – yang ditahan di salah sebuah kem.

China dengan keras menafikan laporan tersebut dengan menyatakan bahawa kem tersebut dijadikan tempat untuk sukarelawan mendapat pendidikan dan juga latihan.

Kami sebelum ini pernah menulis kisah seorang jutawan China yang dilarang untuk hidup mewah. Klik pautan di bawah untuk membaca.

Mahkamah Larang Anak Jutawan China Hidup Mewah Selepas Tanggung Hutang Lebih RM89.6 Juta

Kereta Terbang ‘Aircar’ Berjaya Membuatkan Pengunjung Di China Teruja

Warga China Ini Sanggup Bayar RM400,000 Untuk Beli MyKad Dan Pasport Malaysia


Isu Hina Nabi Muhammad, Ahli Politik Belanda Minta India Tidak Gentar Dengan Islam

Ahli politik sayap kanan Belanda Geert Wilders, yang memberikan sokongannya kepada Nupur Sharma – ahli politik India yang mengeluarkan kenyataan memperolok agama Islam dan Nabi Muhammad – berkata bahawa dia telah menerima ugutan bunuh.

Sebelum ini, Sharma telah digantung daripada peranannya sebagai jurucakap BJP kerana komen menghina Nabi Muhammad.

So this is what I get supporting the brave #NupurSharma.

It makes me even more determined and proud supporting her.

For evil may never win. Never. #IsupportNupurSharma pic.twitter.com/gsl6tnJAoF

— Geert Wilders (@geertwilderspvv) June 11, 2022

Bagaimanapun, ahli politik sayap kanan dari Belanda tampil mempertahankan Sharma, berkata bahawa Sharma bercakap “tidak lain hanyalah kebenaran tentang Nabi Muhammad dan isterinya Aisha”.

Dalam ciapannya, Wilders meminta ‘sahabatnya’ di India untuk tidak gentar dengan negara Islam. Beliau juga meminta mereka untuk berdiri teguh dengan mempertahankan Sharma yang bercakap benar tentang Muhammad.

Don’t listen to the hypocrites. Islamic nations have no democracy, no rule of law, no freedom. They persecute minorities and disrespect human rights like no one else.

The ideology of #Muhammad is offensive and abusive, not the heroic #NupurSharma!

— Geert Wilders (@geertwilderspvv) June 7, 2022

Menyebut dunia Islam mengutuk kenyataan Sharma sebagai munafik, dia menulis bahawa “negara-negara ini tidak mempunyai demokrasi, tiada peraturan undang-undang, tiada kebebasan”

Wilder, pada hari Ahad, menulis di Twitter bahawa dia bukan India atau Hindu tetapi menyokong Nupur Sharma kerana dia percaya, “Sekularisme tidak sepatutnya bermakna wajar untuk merendahkan tuhan-tuhan Hindu dan sebaliknya menjadi tidak wajar apabila bercakap yang benar mengenai Nabi Muhammad S.A.W,” katanya.

Secularism should not mean that demeaning Hindu Gods is justified and telling the truth about Muhammad is not.

So when #napursharma reacted to someone demeaning Hindu Gods it was totally justified.#IsupportNupurSharma

Minggu lalu, dunia digemparkan dengan kenyataan penuh kontroversi oleh bekas jurucakap BJP, Nupur Sharma.

Nupur Sharma mengeluarkan kenyataan penghinaan terhadap Nabi Muhammad S.A.W. sewaktu beliau mengulas mengenai isu Masjid Gyanvapi di Varanasi dalam satu rancangan debat berita.

Bagaimana perbalahan antara Muslim dan Hindu boleh tercetus di India ketika ini? Rujuk pautan di bawah untuk membaca.

Bagaimana Perbalahan Antara Muslim Dan Hindu Boleh Tercetus Di India Ketika Ini?

Sambutan Perayaan Agama Hindu Di India Diraikan Dengan Serangan Ke Kawasan Muslim

Anak Perempuan Bekas Presiden Indonesia Tukar Agama Dari Islam Ke Hindu


Isu Ibu Neelofa Dan Sultan Johor, Warganet Dakwa Mesej WhatsApp Seolah Dibuat-Buat

Drama terbaharu dalam keluarga Neelofa kini memasuki episod lain apabila berlaku pertikaian di antara ibunya, Datin Noor Kartini dan Sultan Johor.

Dalam hantaran yang dimuat naik, Kartini telah mempersoal kenyataan Sultan Johor mengenai sekatan perjalanan dan meminta untuk Yang di-Pertuan Agong membubarkan Proklamasi Darurat yang diisytiharkan pada 12 Januari lalu.

“Kalau prihatin, suruhlah Agong (Yang di-Pertuan Agong) batalkan darurat! Cakap je lebih!” tulisnya.

Perghhhh Kartini Mak Nelopa punya mulut. Baru kawin dengan b4ngla kaya, sultan Johor pun dia sembur.

Mujur lah tak berbesan dengan kerabat Kelantan dulu. Kalau tak Agong Agong dia maki. pic.twitter.com/tkExgvZ8Yl

Mesej tular terbabit turut mendapat perhatian Tunku Idris apabila tangkap layar kenyataan Kartini itu dimuat naik di media sosial milik Tunku Idris.

Tidak lama selepas itu, ibu dan juga usahawan itu tampil membuat kenyataan menjelaskan bahawa apa yang berlaku disebabkan kecuaian seorang pekerjanya yang mempunyai akses kepada media sosial Instagram miliknya.

Berikutan daripada itu, Kartini turut membuat laporan di Balai Polis Taman Tun Dr. Ismail berhubung perkara tersebut dan akan memberikan kerjasama penuh untuk sebarang siasatan kelak.

A post shared by Noor Kartini Noor Mohamed (@noorkartini)

“Kepada Istana Negeri Johor terutamanya DYMM Tuanku Sultan Johor dan seluruh ahli keluarga diraja, patik merafak sembah memohon maaf atas kecuaian yang terjadi,” katanya lagi.

Biarpun drama terbaharu ini sudah memasuki siasatan polis, namun terdapat segelintir warganet yang mula menyiasat dakwaan Kartini yang menyalahkan kecuaian pekerjanya.

Sebahagian daripada netizen mendakwa bahawa tangkap layar mesej menerusi WhatsApp yang dikongsi oleh Kartini adalah palsu dan seolah-olah beliau sendiri yang menghantar mesej tersebut.

Melalui siasatan yang dibuat oleh warganet di laman Twitter, mesej WhatsApp tersebut seolah-oleh dibuat bagi menutup dakwaan salahnya sendiri.

Tambah warganet lagi, tangkap layar terbabit adalah mesej yang ditulis sendiri oleh Kartini dari segi lenggok bahasa, ejaan dan penggunaan dua titik dalam setiap ayat.

Titik dua “..” memang trademark dia 👏 https://t.co/bTaWS37TXe pic.twitter.com/JdQ3Acv4IC

— nazz azmin (@nazzz_azmin) May 30, 2021

Sebahagian warganet pula menyatakan bahawa tidak logik jika isu besar yang melibatkan Sultan Johor dibincangkan menerusi WhatsApp dan bukannya panggilan telefon.

Terbaharu, seorang wanita dengan nama Zulshafiqah Binti Zulkafli tampil membuat permohonan maaf dan mengaku bahawa beliau adalah Pengurus Media Sosial Instagram Noor Kartini.

Dalam satu kenyataan yang dimuat naik, beliau meminta maaf kepada tiga pihak iaitu Yang di-Pertuan Agong, DYMM Tuanku Sultan Johor dan Noor Kartini sendiri.

“Saya secara jujur ingin menjelaskan keadaan sebenar yang telah berlaku. Saya merupakan Pengurus Media Sosial akaun Instagram Datin Noor Kartini telah tersilap memuat naik tangkap layar.

“Tangkap layar tersebut adalah bertujuan untuk rujukan saya sahaja, tiada sebarang niat untuk dimuat naik di Instagram Datin Noor Kartini mahupun Instagram peribadi saya,” katanya.

Hanya dituduh langgar SOP PKPB, Neelofa dan suami tidak didakwa rentas negeri. Klik pautan di bawah untuk membaca.

Hanya Dituduh Langgar SOP PKPB, Neelofa Dan Suami Tidak Didakwa Rentas Negeri

Selepas Isu Nilai 3, Netizen Bincangkan Isu Neelofa Menaiki Kenderaan Melebihi 3 Orang

Kerap Langgar SOP, Lebih 57,000 Netizen Bersetuju Neelofa Dipenjara Tanpa Kompromi


Isu Kedai Makan Tutup Jam 8 Malam, Netizen Minta Kerajaan Buat Perubahan

Perintah Kawalan Pergerakan buat kali kedua telah diumumkan oleh kerajaan. Berkuat kuasa pada Rabu, 13 Januari, 12.01 pagi, 6 buah negeri yang menerima kesan buruk wabak COVID-19 telah diletakkan di bawah PKP, manakala 6 negeri lagi berada di bawah Perintah Kawalan Pergerakan Bersyarat.

Susulan daripada itu, negara juga berada di bawah perintah darurat sehingga bulan Ogos tahun ini setelah Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah telah memberi perkenan supaya Pengisytiharan Proklamasi Darurat dilaksanakan sebagai langkah proaktif untuk membendung gejala wabak COVID-19.

Antara yang menjadi tumpuan pada hari pertama PKP yang dijalankan di 6 buah negeri termasuk Pulau Pinang, Selangor, Wilayah Persekutuan (Kuala Lumpur, Putrajaya dan Labuan), Melaka, Johor dan Sabah adalah premis yang menjual barang keperluan, terutamanya makanan.

Untuk rekod,  Menteri Kanan (Keselamatan), Datuk Seri Ismail Sabri Yaakob,  berkata bahawa aktiviti jualan makanan di restoran, kedai, gerai, kenderaan saji (food truck) dan penjaja tepi jalan di negeri yang terbabit PKP, dibenarkan beroperasi dari jam 6 pagi hingga 8 malam, lapor Berita Harian.

Kebenaran untuk beroperasi pada waktu terbabit juga diberikan kepada kepada penjaja beredar, medan selera, pusat penjaja, gerai makan di tepi jalan, kios, kedai runcit serta kedai serbaneka. Manakala hospital dan klinik dibenarkan beroperasi selama 24 jam.

Bagaimanapun, kebenaran beroperasi sehingga jam 8 malam bagi kedai makan dilihat sebagai satu yang membebankan buat netizen. Ini kerana kebanyakan daripada mereka adalah individu yang kerjanya habis pada waktu malam. Bagi mereka tidak sempat jika mahu membungkus makanan jika kerja habis jam 7.30 petang atau lewat malam.

Alasan mereka adalah, disebabkan kerajaan sudah tidak membenarkan lagi dine in atau makan di kedai, jadi apa salahnya jika waktu operasi restoran dipanjangkan kepada jam 10 malam atau jam 12 malam. Ini bagi memudahkan mereka yang kerjanya habis lewat malam, supaya tidak terkejar-kejar mahu membungkus makanan.

Berikut adalah sebahagian daripada keluh kesah netizen yang diambil di laman Twitter ;

Pasal kedai makan tutup pukul 8 malam ni kalau pakat-pakat bersuara mungkin akan ada perubahan.

— Fadzilah Mamat (@FadzilahMamat) January 13, 2021

sedihnya semua kedai tutup pukul 8 :( nak beli makan malam pun tak sempat dah

bf aku habis kerja pukul 10 malam tapi kedai makan tutup pukul 8 :(

Pukul 8 selalunya org baru lepas lelah penat bekerja baru fikir nak makan apa, malangnya kedai semua dah tutup.

Bg yg kata order awal2 la kalau tau malam nak makan. Pukul 6pm punch out tp 5.57pm boss add on kerja yg kena settle 'URGENT' kononnya tu, sempat ke nak fikir makan apa https://t.co/e6reAXNuyQ

— GadisNasiLemak (@mazaleaseles) January 13, 2021

HAHAHA habis shift pukul 8.30 malam. Nak tapau makan pun kedai dah tutup. Hm https://t.co/I3ZNjU0uIF

— 𝖬𝖮𝖧𝖣 𝖧𝖠𝖥𝖨𝖥𝖨 𝖧𝖠𝖥𝖨𝖹𝖠𝖳 (@hafifihafizat_) January 13, 2021

Tu la, engko kerja gomen, masuk 9 balik pukul 5. Habis yang lain terpaksa overtime, keluar pagi balik malam macam mana nak makan kalau kedai tutup pukul 8 🤦 https://t.co/UupWmEeYNE

— Pie-U Ⱥʍʍąɾ Ⱥʍìղ (@Amm4rAmin) January 13, 2021

@IsmailSabri60 kalau kedai makan tutup pukul 8 mlm, kesiankan pekerja yg balik kerja lepas pukul 8-12 malam. Lagi pun bukannya boleh makan dikedai, bungkus jer kan. Biarlah kedai buka sampai pukul 12. Janji sorang atau berdua jer yg boleh keluar.

— 🇲🇾Nizam_Ewo🇲🇾 (@knz_mp_) January 12, 2021

Orang yang bekerja di mall salah satu contoh balik pukul 10 malam, lepastu kedai makan tutup pukul 8? 🤫 https://t.co/LcOzmico8p

— Chiee | (@syierahamidee) January 12, 2021

Diharapkan, kerajaan Malaysia dapat mempertimbangkan cadangan ini. Dengan menukar waktu operasi restoran kepada jam 10 atau 12 malam. Ini akan dapat membantu mereka yang bekerja lewat malam dan juga tidak terkejar-kejar untuk membungkus makanan.

Untuk rekod, stesen minyak dibenarkan beroperasi dari jam 6 pagi hingga 10 malam, kecuali stesen minyak di lebuh raya boleh beroperasi 24 jam. Bagi pasar harian dan pasar tani, kerajaan membenarkan ia beroperasi mulai jam 7 pagi hingga 2 petang.

Terdahulu, PM mengumumkan PKP selama 14 hari di 6 buah negeri bermula Rabu ini. Klik pautan di bawah untuk membaca.

PM Umum PKP Selama 14 Hari Di 6 Buah Negeri Bermula Rabu Ini

Kes COVID-19 Membimbangkan, Agong Perkenan Isytihar Darurat Sehingga 1 Ogos 2021


Isu Kedai Pretzel Dan Jakim, 10 Fakta Dan Kenapa Kita Perlu Berlapang Dada

Orang kita, asal sebut babi sudah tentu berundur terus. Punya takut dan geli geleman memikirkan binatang haram tersebut jika ada dalam makanan kita semua.

Baru-baru ini, nyata kita semua terkejut apabila ada beberapa laman web viral menulis dengan tajuk “Kedai Pretzel ditarik balik Halal Jakim kerana Pretzel Dog”.

Lalu kita semua main-mainkan, wayang-wayangkan dalam bentuk ayat perli, maki-maki serta menuduh Jakim terlalu sensitive dalam hal-hal nama yang sepatutnya tidak menjadi isu tentang halal-haram sesuatu makanan.

1. Kedai Pretzel Malaysia mula bertapak di negara kita bermula tahun 1996, dengan menggunakan lesen francais dari Amerika Syarikat, syarikat ini terus teguh melalui satu syarikat sdn bhd yang sememangnya mempelopori hidangan snek pretzel sihat kepada para pelanggan. Sehingga hari ini mereka telah pun mempunyai lebih 45 outlet di seluruh negara.

2. Selama bertapak di Malaysia sepanjang 20 tahun, mereka menjual Pretzel, Pretzel Dog dan Pretzel Stick serta beberapa jenis minuman. Hampir kesemua outlet menyediakan pretzel yang dibina dengan menonjolkan bagaimana pretzel dibuat kepada umum.

3. Persijilan halal pula mula dikuatkuasakan pada tahun 1974, kemudian berlaku beberapa perpindahan kuasa untuk memberi sijil halal dari Jakim kepada beberapa badan, yang kemudiannya sekarang kembali kepada Jakim. Difahamkan sebelum berlaku perpindahan, Jakim (Bahagian Hub Halal) mempunyai sekadar 180 kakitangan sahaja untuk mengurus selia permohonan persijilan halal seluruh negara.

4. Pada 18hb Oktober, Unit Hal Ehwal Korporat Bahagian Halal, Jakim telah mengeluarkan kenyataan yang mereka tidak pernah mengeluarkan ‘fatwa’ haram kepada premis makanan ini.
Link: Facebook.com/HabHalalJakim

5. Mereka memaklumkan, selama ini belum ada lagi outlet Kedai Pretzel yang mendapat Sijil Pengesahan Halal Malaysia. Dengan kata lain, ada beberapa kemungkinan, ia mungkin di dalam proses atau memang tidak pernah dimohon sijil halalnya.

6. Kedai Pretzel difahamkan pernah mengemukakan permohonan untuk mendapatkan Sijil Pengesahan Halal Malaysia sebelum ini, namum ia tidak dapat diproses atas beberapa isu teknikal seperti dokumen sokongan bahan ramuan. Dengan kata lain, ia dihantar tanpa lengkapkan dokumen. Seperti biasa, memang tidak dapat diproses.

7. Namun selepas beberapa penambahbaikan dilakukan, kini status produk makanan Kedai Pretzel adalah dalam proses permohonan Sijil Pengesahan Halal Malaysia dan telah memasuki fasa proses audit halal bagi Central Kitchen (Dapur Berpusat).

8. Proses pengeluaran Sijil Pengesahan Halal Malaysia (SPHM) adalah mengambil kira setiap ramuan dan proses yang berkaitan di dalam pengeluaran sesuatu produk dengan teliti oleh pakar Syariah dan juga Teknologi makanan.

9. Laman Facebook Bahagian Hab Halal Jakim kemudiannya memuat naik status pada 19hb Oktober 2016 dengan ayat:

Dalam Manual Prosedur Pensijilan Halal Malaysia(MPPHM) ada dinyatakan, antara permohonan yang tidak layak memohon pensijilan halal adalah:

“…produk yang menggunakan nama atau nama yang sinonim dengan produk tidak halal atau istilah yang mengelirukan seperti ham, bak kut teh, bacon, beer, rum, charsiew, dan seumpama dengannya”

Ini menguat lagi dakwaan netizen dengan mengatakan perkataan Pretzel Dog di dalam menu Kedai Pretzel merupakan salah satu penyebab mengapa proses sijil pengesahan halal ini mengambil masa.

10. Jadi, tidak ada kenyataan Jakim mengenai Kedai Pretzel ini haram dimakan. Ia lebih kepada kenyataan proses persijilannya sahaja.

Kawan-kawan yang baik,
Ini Malaysia. Masa saya kecil lagi, kami tak biasa nak sebut hotdog. Memang terasa pelik. Jadi emak akan sebut sosej. “kau nak makan roti sosej?” ha begitulah.

Perkataan memang nampak biasa. Cuma, inilah negara kita. Jakim telah bina polisi begitu pada tahun 1974 lagi. Dan polisi ini mesti diguna pakai oleh sesiapa pun yang mahu memohon Sijil Pengesahan Halal dari Jakim.

Betul, tidak ada sesiapa yang mewartakan wajib kepada mana-mana premis yang berniaga makanan atau minuman untuk memaparkan Sijil Halal mereka, cumanya sebagai anak Malaysia, logo halal yang terpampang di pintu kedai tersebut menjadi salah satu sebab kita boleh masuk dan makan dengan mudah.

Kadang-kadang, kita terlalu sensitive sehingga menyusahkan orang lain. Jakim sendiri, perlu lebih aktif dalam memberi kefahaman untuk membuat permohonan halal.

Manakala semua premis perniagaan yang memasuki negara, juga perlu ambil tahu dan peka setiap jenis menu supaya tidak berlanggar dengan mana-mana perkataan sensitive yang boleh menyebabkan kedai anda viral atau diburuk-burukkan dengan mudah.

Dalam hal ini, saya tidak menyalahkan Jakim seratus peratus. Ia sangat bagus apabila polisi kalian digunakan sebaiknya. Apabila sudah diwartakan sebarang polisi yang dibuat, adalah sangat bagus apabila semua kakitangan mengikut dan menggunakan polisi tersebut dengan sebaik-baiknya. Itu jatidiri yang sangat saya hormat. Tahniah Jakim.

Juga saya tidak salahkan Kedai Pretzel, cumanya kalian sudah bertapak 20 tahun di negara kami. Maka adalah lebih baik kalian membuat kajian sebaik-baiknya dalam menjana kewangan apabila menjual pretzel dengan beberapa menu yang kalian telah pun adakan. Jika perlu tukar kepada Pretzel Sosej, ia nampaknya lebih cantik. Jika kalian tidak bersetuju, itu hak kalian. Tidak ada siapa yang akan marah-marah.

Sebagai orang awam, saya harapkan kita semua dapat belajar dalam hal-hal begini. Zaman saya, ramen itu haram, ham itu haram, bak kut teh itu haram, beer itu haram. Kebimbangan saya adalah kita menghalalkan perkara haram dengan mengekalkan nama namun mengisi ramuan dengan bahan-bahan halal.

Sehingga satu hari nanti kita sendiri keliru yang mana halal yang mana haram. Jadi perkara terbaik, yang halal kekalkan dengan nama dan ramuan halal. Yang haram, biarkan mereka haram.

Bab hotdog dan pretzel dog yang hanya pada namanya sahaja ada dog-dog ini, saya fikir sebagai anak Malaysia, kita kekalkan dengan penggunaan sosej. Ia lebih manis dan lebih menambah selera untuk dimakan. Ya kawan, saya anak kampung dan masih kolot dengan nama sebegitu.

Kedai Pretzel mendapat kredit besar dalam hal ini. Dari manusia yang tidak tahu tentang mereka, kini seantero Malaysia mahu mencari apa yang mereka hidangkan. Entah-entah jualan mereka naik berpuluh kali ganda. He he he. Marketing percuma memang sebegitu. Viral akan memberi impak sama ada ia baik atau buruk.

Apa pun, mencaci maki Jakim tidak menjadikan kita lebih pandai dari mereka dalam hal-hal menetapkan persijilan halal kepada mana-mana premis atau makanan.

Jika kita yakin mereka menyediakan makanan halal, makan (walau tidak ada sijil halal). Jika tidak, duduklah jauh-jauh dan carilah nasi lemak yang sahih halalnya walau tidak dijual oleh anak-anak dara (dan sahih juga tidak ada sijil halal).

Khairul Hakimin Muhammad,
Semoga kita semua halal-halal sahaja.


Isu Kelayakan Akademik, LSE Sahkan Jalil Rasheed Bukan Graduan Mereka

Jalil Rasheed, bekas Ketua Pegawai Eksekutif (CEO) kepada Permodalan Nasional Berhad dan memegang rekod sebagai CEO termuda yang pernah memegang tampuk pimpinan tertinggi PNB sebenarnya bukanlah graduan London School of Economics and Political Science (LSE)

Bulan lalu rakyat Malaysia dihidang dengan cerita peletakan jawatannya selaku CEO PNB selepas dilaporkan menerima beberapa ‘gangguan’ sepanjang memegang kerusi tertinggi PNB.

Namun yang lebih heboh daripada itu adalah isu mengenai kelayakan akademiknya yang dikatakan meragukan, di mana dia mendedahkan sebelum ini bahawa dia lulus dengan Ijazah Sarjana Muda Sains (Kepujian) dalam Perakaunan dan Kewangan dari LSE di UK.

Terbaharu, melalui satu laporan yang dipetik dari Astro Awani, pihak LSE mengesahkan bahawa Jalil yang memegang ijazah daripada University of London (UOL) bukan graduannya.

Melalui jawapan bertulis kepada soalan daripada Ong Kian Ming (PH-Bangi) yang meminta Perdana Menteri Tan Sri Muhyiddin Yassin menjelaskan mengenai peletakan jawatan Jalil di PNB.

Penjelasan rasmi daripada pihak LSE mengesahkan bahawa seorang graduan yang memegang ijazah daripada UOL bukan merupakan seorang graduan daripada LSE.

Datuk A. Kadir Jasin bulan lalu pernah mendakwa bahawa kekeliruan ini timbul apabila ijazah Jalil diperoleh dari UOL tetapi dia didakwa memaklumkan sebagai LSE.

Tambahnya lagi, ada pihak yang menyatakan kesilapan itu adalah masalah semantik sahaja kerana LSE adalah salah satu daripada 17 kolej di bawah University of London.

Namun, melalui maklumat yang diterima oleh Suruhanjaya Sekuriti (SC), latar belakang akademik Jalil tidak konsisten dengan apa yang dikemukan oleh Jalil melalui PNB kepada badan tersebut.

Jalil sebelum ini berpangkalan di luar negara dan pelantikannya di PNB adalah antara inisiatif kerajaan terdahulu untuk memanfaatkan bakat Malaysia yang bekerja di luar negara dan ia juga seiring dengan inisiatif strategik PNB untuk mempelbagaikan aset di peringkat global.

Buat anda yang terlepas mengenai isu peletakan jawatan Jalil Rasheed, boleh klil pautan di bawah untuk membaca lebih lanjut.

Siapa Jalil Rasheed? Anak Muda Yang Hanya Sempat Menerajui PNB Selama 9 Bulan

Jalil Rasheed Letak Jawatan Sebagai CEO PNB


5 Pawagam Filem Berkatil Paling Cool Dalam Dunia. #3 Memang Tak Sangka

Menonton filem di pawagam adalah satu aktiviti yang ditunggu-tunggu peminat filem ketika hujung minggu. Filem menarik, tempat duduk yang selesa, penghawa dingin yang sejuk, sudah cukup untuk membuatkan hujung minggu kita menjadi lebih menarik. Tetapi apa anda rasa, apabila kami kata ada yang lebih selesa dari apa yang anda lakukan setiap hujung minggu itu. Bed movie theaters atau pawagam filem berkatil ini kelihatan sangat menarik untuk dikunjungi. Dan salah satunya berada di Malaysia. Teruskan membaca:

Di Electric Cinema, England, peminat filem boleh memilih tempat duduk yang mereka mahukan. Pilihan yang ada termasuklah armchair, sofa, dan yang paling best – katil! Perbezaan pawagam ini dengan pawagam katil yang lain ialah, katil hanya terletak di barisan paling hadapan. Kalau selalunya tempat duduk di barisan inilah yang paling tidak selesa kerana perlu mendongak, kini tidak lagi kerana anda hanya perlu.. berbaring!

2. Blitz Megaplex Pacific Place, Jakarta

Blitz Megaplex adalah pawagam filem terbesar di Indonesia. Mereka mempunyai beberapa cawangan di Indonesia, akan tetapi hanya satu pawagam filem berkatil, iaitu di Pacific Place. Pilihan ini dikenali sebagai “Velvet Seating”. Mereka juga menyediakan meja kecil untuk meletakkan snek dan minuman yang anda bawa. Pada harga USD20, ini adalah satu pengalaman yang boleh anda cuba bersama pasangan hidup anda.

3. Beanie, TGV – Penang, Kuala Lumpur, Selangor, Johor

Tidak sangkakan? Ya, ini adalah di Malaysia. Dengan pilihan di 4 buah negeri, anda boleh memilih di mana-mana anda sukai. TGV mempunyai bilik khas beanie di 1st Avenue (Penang), 1 Utama, Sunway Pyramid, Setiawalk (Selangor), Tebrau City, Bukit Indah (Johor) dan juga mempunyai katil beanie di bilik pawagam biasa di Cheras Sentral dan Strand Mall. Seperti namanya, beanie adalah diperbuat dari kekacang – jadi anda akan mengalami keselesaan yang lebih apabila menggunakan katil ini.

Dari Indonesia, kita ke Malaysia, dan kini ke utara lagi – di Thailand! Ini adalah antara pawagam paling selesa yang kami pernah lihat. Di pawagam ini anda bukan sahaja dapat tiket filem dan katil yang selesa, tetapi juga minuman, makanan pembuka selera, dan satu hidangan pop corn. Pawagam ini terletak di Siam Paragon Mall, Paragon Cineplex juga menyediakan pelayan untuk melayani kehendak anda. Tetapi pada harga USD91 seorang untuk sekeping tiket wayang – mahukah anda terganggu dengan pelayan apabila menonton filem?

Oh, dan ini adalah stunt pemasaran Ikea kepada penggemar filem Moscow. Mereka menggantikan kerusi di pawagam dengan produk katil dan tilam terbaru mereka dan lihatlah wajah penonton-penonton filem yang terperanjat dengan perubahan ini. Rata-ratanya nampak gembira malah ada yang betul-betul mencuba dengan melompat di atas katil. Cuma satu sahaja yang anda kena tahu, katil ini hanya ada di pawagam berkenaan pada 5 hingga 14 Disember 2014. Ya, anda baru terlepas peluang nampaknya :)

Apa kata like The Vocket di Facebook untuk cerita lain yang lebih menyeronokkan.


Isu Kena ‘Block’ Di Instagram, Pembantu Peribadi Ebit Lew Jawab Sindiran Serta Tohmahan Yang Dibuat Caprice

Sejak semalam panas apabila Caprice yang kini berada Cairo, Mesir kurang gembira dengan pasukan di belakang Ustaz Ebit Lew (UEL). Beliau berkata dirinya telah disekat oleh akaun Instagram Ebit Lew selepas menegur secara peribadi tentang cara kerja UEL di sana.

Caprice mendakwa, disebabkan ‘lakonan’ daripada pasukan yang masuk ke Gaza sebelum beliau telah menyulitkan peluangnya pula untuk masuk ke Gaza. Antara perkara yang dibangkitkan oleh Caprice adalah gambar memberi mainan kepada kanak-kanak yang menurut Caprice dipersoal oleh penduduk Gaza kenapa nampak seperti sebuah Photoshoot.

Caprice turut berkongsikan tangkap layar perbualan beliau dengan Dato’ Seri Hishammuddin bin Tun Hussein di mana beliau meminta peluang untuk diberi kebenaran masuk ke Gaza untuk ‘betulkan huru-hara’ yang ditinggalkan oleh UEL.

Caprice turut menulis beliau berkata UEL hadapi masalah ketika di sana dan UEL perlu melutut di hadapan menteri di sana untuk keluar dari Gaza. Semuanya berpunca daripada gambar pemberian mainan kanak-kanak miskin yang dirakam oleh pasukan UEL.

A post shared by Caprice (@capriceofficial)

Menuru Caprice, beliau tidak ada masalah dengan Ustaz Ebit Lew cuma tidak senang dengan cara kerja pasukan UEL yang baginya cuma mencari publisiti ketika di Gaza.

Pembantu Peribadi Ebit Lew jawab tohmahan Caprice

A post shared by Arief Farhan (@arieffarhanz)

Sementara itu, PA kepada UEL, Arief Farhan tidak berdiam diri apabila namanya dipetik sebagai insan yang ‘buat hal’ dalam isu UEL ini. Beliau terpanggil untuk menjawab segala tohmahan yang dibuat Caprice kerana ia melibatkan imej UEL.

Arief Farhan berkongsikan beberapa klip penerangan isu tersebut di Instagram miliknya. Menjawab kepada isu utama yang dibangkitkan Caprice, Arief menulis ini, “Jika betul UEL buat hal di Gaza, agak-agak kerajaan Palestine Gaza beri ke anugerah duta muhibbah Palestine kepada UEL dan team?”

“Salah ke jika UEL beri mainan kepada anak-anak di Palestine? UEL ke sana atas dasar misi bantuan dan sumbangan. Hubungan UEL dan menteri Luar Gaza juga baik-baik sahaja. Terbaru, Menteri Luar Palestine turut beri surat ucapan takziah ketika pemergian ayahanda UEL. Kalau hubungan keruh agak-agak akan terima lagi layanan macam tu semua?” tulis Arief.

Namun antara tohmahan yang menurut Arief paling tidak betul adalah di mana UEL perlu melutut kepada menteri di Gaza untuk keluar dari sana. “Dengan nama Allah UEL tidak pernah berbuat demikian. Saya akan beri bukti. Takut saya terlepas pandang saya terus hubungi UEL. UEL sendiri nafikan. Kenapa Cap? Kenapa sanggup fitnah UEL cium dan melutut kaki Menteri Gaza Cap?” tambah Arief.

Bagi Arief, Caprice dilihat sengaja mereka cerita dan memperbesarkan perkara yang tidak sepatutnya semata-mata mahu masuk Gaza. Untuk pengetahuan semua, ia bukan sesuatu yang mudah untuk memasuki Gaza kerana memerlukan perancangan yang teliti. Banyak aspek yang perlu diambil kira terutamanya soal keselamatan.

Menurut kedutaan Malaysia dan Unit perisikan Tentera Mesir, pasukan UEL merupakan team pertama dalam dunia yang dibenarkan masuk ke Gaza selepas perang baru-baru ini.

“Ada lebih 30 badan bukan kerajaan (NGO) dari seluruh dunia terkandas di Mesir dan perlu menunggu masa untuk dibenarkan memasuki Gaza,” tulis Ebit Lew.

Caprice dijangka akan membuat pendedahan rasmi apa yang sebenarnya berlaku di Gaza pada 21 Julai ini dan berkata pendedahan yang bakal dibuat boleh ‘mengancam nyawanya’. Selepas pertikaian ini, adalah sesi live itu nanti turut akan melibatkan Ebit Lew? Semoga perkara ini dapat diselesaikan dengan cara baik.

Berikut adalah artikel berkaitan Ustaz Ebit Liew. Baca lagi pada pautan di bawah.

Berita Keprihatinan Ustaz Ebit Lew Tular Di Korea, Netizen Nyata Terkejut Dan Bangga

Ebit Lew Umum Berjaya Jejak Kaki Ke Gaza Diiringi Kereta Berperisai Tentera Mesir

Ebit Lew Terima Lebih 40,000 Mesej Selepas Umum 100 Tablet Percuma Buat Pelajar


Isu Kesesakan Lalu Lintas, JPJ Umum Waktu Terhad Kenderaan Berat Masuk KL Ketika ‘Peak Hour’

Ekoran isu kesesakan lalu lintas luar biasa di sekitar Kuala Lumpur, ramai orang yang mengeluh dengan situasi tersebut kerana terpaksa terperangkap dalam kesesakan dan menjejaskan kualiti hidup mereka.

Oleh itu, Jabatan Pengangkutan Jalan (JPJ) melarang semua pengendali syarikat atau pemandu kenderaan barangan melibatkan kenderaan berat dengan muatan (BDM) melebihi 7,500 kilogram.

Kesemua kenderaan berat ini dilarang memasuki jalan raya utama di bandar raya Kuala Lumpur bermula dari 6.30 pagi hingga 9.30 pagi dan 4.30 petang hingga 7.30 malam setiap hari.

Difahamkan, penguatkuasaan larangan kenderaan berat ini telah lama sedia ada tetapi sejak fasa endemik, berlaku pertambahan kenderaan ini. Apabila pemantauan dilakukan, ternyata ramai pemandu kenderaan berat mengingkari larangan tersebut.

Antara yang diwartakan sekatan pada sebelah pagi dan petang untuk kenderaan barangan ialah semua jalan di Pusat Bandar Kuala Lumpur, Jalan Kuching bermula dari Taman Wahyu di Jalan Ipoh hingga ke pusat bandar, Jalan Genting Klang bermula dari Kolej TAR hingga ke pusat bandar dan Jalan Cheras bermula dari Taman Midah hingga ke pusat bandar.

Jalan raya yang diwartakan sekatan hanya pada sebelah petang pula antaranya ialah Jalan Kepong, Jalan Ipoh bermula dari Bulatan Kepong hingga Jalan Batu Caves, Lebuhraya Karak, Jalan Gombak bermula dari Jalan Kampung Bandar Dalam hingga sempadan Kuala Lumpur, Jalan Genting Klang dan Jalan Cheras bermula dari Jalan Pudu hingga Jalan Tenteram.

Jika terdapat pemandu atau pengendali syarikat yang ingkar, tindakan kompaun boleh dikenakan dengan tidak melebihi RM300 atau boleh didakwa di mahkamah yang mana denda yang boleh dikenakan tidak kurang RM300 dan tidak melebihi RM2,000.

Sementara itu, CEO KTMB pernah mengeluarkan kenyataan berhubung isu kesesakan lalu lintas yang berkait dengan penggunaan pengangkutan awam. Klik pautan di bawah untuk ketahui lanjut.

Tidak Setuju Dengan Kenyataan CEO, Pengguna Kongsi Sebab Mengapa Mereka ‘Malas’ Naik KTM

‘Dah Macam Nak Balik Kampung’ – Netizen Kongsi Kesesakan Luar Biasa Sempena Pembelian Jualan Raya


Isu Label Suami ‘Dayus’ Benarkan Isteri Beranak Dengan Doktor Lelaki, Ini Penjelasan Ustaz Azhar Idrus

Sebelum ini, dakwaan oleh Ustazah Siti Afifah Shahbudin yang melabel lelaki ‘dayus’ kerana membiarkan isteri bersalin dengan doktor lelaki meraih perhatian orang ramai dan juga pegawai perubatan.

Susulan itu, Ustaz Azhar Idrus tampil memberi penjelasan berkaitan isu dakwaan terbabit di sebuah video yang dimuat naik di TikTok miliknya. Menurutnya, isteri bersalin dengan doktor lelaki tidak haram sekiranya tiada doktor perempuan kerana saat itu melibatkan dua nyawa penting iaitu ibu dan anak.

SUAMI DAYUS BENARKAN ISTERI BERANAK DENGAN DOKTOR LELAKI? @Ustaz Azhar Idrus #ustazazharidrusofficial #ustazazharidrus #uaioriginal #fyp #fypシ #uai

“Orang yang ada duit, pergi dekat doktor perempuan di swasta. Dia boleh la (bayar), sekali beranak sampai RM7,000 hingga RM8,000. Kalau yang cukup-cukup makan, nak cari mana duit tu. Itu yang pergi hospital kerajaan.” kata Ustaz Azhar Idrus

Tambahnya, hukum haram boleh berubah dalam perubatan sekiranya darurat. Bukan itu sahaja, dia juga berkata bahawa hanya golongan berkemampuan sahaja boleh membayar kos hospital swasta yang mahal manakala bagi keluarga yang sekadar cukup makan, semestinya hospital kerajaan menjadi pilihan.


Isu Langgar Kontrak, Pihak Syarikat Hanya Tuntut Kebenaran Daripada TikToker Terkenal Ini

Sejak minggu lalu, kecoh di media sosial apabila seorang TikToker yang terkenal, Liana Beep Beep yang memaklumkan bahawa akaun lamanya telah ‘digodam’ sehingga dirinya perlu membuka akaun baharu tetapi pihak syarikat menyangkal dakwaan tersebut dengan mengatakan bahawa Liana telah melanggar kontrak.

Terbaharu, dalam satu kenyataan di TikTok, pengarah syarikat media tersebut tidak mahu peminat menyerang Liana secara peribadi kerana ia dilihat tidak perlu dan pihak syarikat hanya mahukan kebenaran serta jawapan dari pihak Liana.

♬ 原聲 – Uniq scene media – Uniq scene media

Tambahnya, pihaknya memuat naik video terbabit untuk menjelaskan bahawa memang terdapat kontrak antara syarikat dengan Liana dan Liana telah melanggar beberapa perjanjian kontrak melibatkan segala rakaman, pengurusan akaun dan pembayaran ditanggung sepenuhnya oleh mereka.

Hanya mahukan keadilan, pihak syarikat tidak mahu usaha mereka selama ini hancur begitu sahaja apabila Liana mengeluarkan kenyataan mengatakan bahawa akaun lamanya digodam tetapi sebenarnya telah diambil alih oleh pihak syarikat.

Malah, perbelanjaan yang tular sebelum ini tidak termasuk pengangkutan yang digunakan iaitu R8 Audi dan Alphard untuk tujuan rakaman serta banyak lagi. Hanya selepas akaun tersebut berjaya, pihak syarikat dapat keuntungan dimana sebelum ini mengalami kerugian.

Pihak syarikat juga menantikan makluman balas dari pihak Liana yang dikhabarkan akan memberi kenyataan minggu ini. Sekali lagi, pihak syarikat menasihati peminat agar tidak menyerang Liana secara peribadi agar tidak menganggu emosinya.


Isu Laungan Azan: Alex Low Tampil Minta Maaf Kepada Semua Umat Islam

Beberapa hari lalu tular isu berkaitan video tular mesyuarat Badan Pengurusan Bersama (JMB) di sebuah kondominium di Tanjong Tokong di sini, yang mengaitkan isu penggunaan pembesar suara bagi laungan azan oleh sebuah surau berhampiran kejiranan berkenaan.

Video kejadian pada 12 Mac lalu itu memaparkan kekecohan timbul apabila penduduk beragama Islam membuat bantahan apabila isu laungan azan diusulkan.

Terbaharu, pengerusi JMB, Alex Low tampil memohon maaf kepada penduduk dan masyarakat Islam mengenai isu berkenaan.

Beliau berbuat sedemikian ketika sidang media berhubung isu berkenaan di kondominium terbabit, yang turut dihadiri Timbalan Ketua Menteri I Pulau Pinang Datuk Ir Ahmad Zakiyuddin Abdul Rahman selaku Yang Dipertua Majlis Agama Islam Negeri Pulau Pinang (MAINPP) dan Mufti Pulau Pinang Datuk Seri Dr Wan Salim Mohd Noor.

Dia tak faham tujuan azan kot…dia ingat untuk kita dengar seronok-seronok sesama kita semata-mata….so bunyi azan tu tak perlu sampai ke luar

Sumber: TIKTOK dan PU Syed pic.twitter.com/vLplavFAy2

Memetik Harian Metro, Alex menyatakan pihaknya sama sekali tidak berniat melarang laungan azan menggunakan pembesar suara di surau berkenaan.

“Saya juga mewakili Ahli Jawatan Kuasa (AJK) JMB memohon maaf secara terbuka kepada penduduk Islam dan semua umat Islam mengenai isu ini.

“Secara peribadi juga saya memohon maaf jika ada perkataan menyinggung perasaan dan kami kesal serta kecewa kerana isu yang sepatutnya menjadi perbincangan dalam mesyuarat sudah menimbulkan salah faham,” katanya.

Mengulas lanjut, Alex berkata menerusi mesyuarat pada 9 Mei lalu, AJK JMB pihak pengurusan surau sudah mencapai persetujuan dan penyelesaian berhubung isu itu dengan menghormati agama Islam sebagai agama rasmi di Malaysia serta laungan azan adalah bagi mendirikan solat.

“Jadi kami ingin jelaskan bahawa video berkenaan bukan mengenai laungan azan tetapi mengenai pemasangan pembesar suara di surau dan agenda yang diusulkan pada 12 Mac lalu itu, sudah ditarik balik kerana ia amat sensitif bagi dibincangkan malah video penarikan juga turut direkodkan.

“Sekali lagi kami dengan rendah diri memohon maaf supaya isu berkenaan tidak dibangkit semula bukan hanya di kawasan ini tetapi juga di Malaysia,” katanya yang turut meminta supaya video itu ditarik balik daripada media sosial bagi mengelak salah faham.


Isu Nyanyi Di Majlis Agama, Waris Dakwa Ada Pihak Dengki Muat Naik Video Lama

Waris dalam satu kenyataan di Instagram miliknya mendakwa bahawa ada cubaan daripada pihak tertentu untuk menjatuhkan beliau apabila sebuah video lama ketika beliau menyanyi di salah sebuah majlis agama tular.

Semalam The Vocket melaporkan sebuah video berdurasi beberapa saat di mana Waris menyanyikan sebuah lagu di majlis agama. Video itu mendapat perhatian selepas kelihatan sekumpulan lelaki berkopiah seperti kurang senang dengan persembahan Waris.

A post shared by Bookings (+60 18 288 3487) (@warisn9)

“Guys, perang raih undi dah mula. Yang post video aku nyanyi kat masjid tu pun geng-geng mungkir janji yang upload. Video lama yang dipotong dari IGTV. Tahun lepas tr tapi tak jadi, tahun ini dia upload video sama lagi dan dia berjaya viral. Tujuan? Nak buat orang marah,” kata Waris di laman Instagram miliknya.

Waris juga meminta kepada pengikutnya di media sosial untuk berhati-hati dengan kumpulan yang mahu menjatuhkan beliau.

Namun netizen seperti dapat membaca makna tersirat dalam kenyataan yang dikeluarkan Waris. Sebahagian netizen mendakwa bahawa kenyataan Waris seolah-olah ditujukan kepada parti politik.

‘Salah majlis ni mat’ – Waris nyanyi lagu rap di acara agama buat geng ustaz kurang senang. Rujuk pautan di bawah untuk membaca.

‘Salah Majlis Ni Mat’ – Waris Nyanyi Lagu Rap Di Acara Agama Buat Geng Ustaz Kurang Senang


Isu Penggunaan Kalimah ‘Allah’ Di Malaysia Jadi Buah Mulut Rakyat Indonesia

Heboh di Malaysia sejak 10 Mac lalu apabila Mahkamah Tinggi memutuskan bahawa kalimah Allah boleh digunakan dalam penerbitan bahan agama Kristian bagi tujuan pembelajaran.

Selain kalimah Allah, Hakim Nor Bee yang bertanggungjawab mendengar kes itu turut membuat keputusan membenarkan tiga lagi perkataan yang dibenarkan dalam penerbitan bahan agama Kristian iaitu Kaabah, Baitullah dan solat.

Isu ini bukan sahaja mendapat perhatian rakyat Muslim dan Kristian di Malaysia, malah ia turut menjadi buah mulut masyarakat Indonesia. Ini dapat dilihat melalui perkongsian yang dibuat oleh dua media besar di Indonesia iaitu Tempo dan Kompas.

Dalam satu muat naik terbaharu Tempo dan Kompas mengenai isu kalimah Allah di Malaysia, kelihatan rakyat Indonesia turut sama-sama memberi komen dan pandangan mereka mengenai isu ini.

Sebahagian daripada mereka mempertahankan penggunaan kalimah Allah khas untuk orang muslim sahaja, manakala sebahagian pula memilih untuk berada di atas pagar. Bagi yang lain pula, mereka menyatakan bahawa ada isu yang lebih penting daripada ini yang perlu diberi perhatian.

“Semua yang menyangkut agama itu sensitif , bisa berakibat fatal jika salah mengartikan,” kata salah seorang netizen Indonesia di laporan berita yang dimuat naik oleh Kompas sebelum ditambah oleh seorang lagi netizen dengan menyatakan sokongan kepada kerajaan Malaysia.

Bagaimanapun isu ini tidak lari juga daripada dakwaan rakyat Indonesia bahawa Malaysia memang suka ‘claim’ sesuatu yang bukan haknya. “Namanya juga malaysia.. apa aja diklaim, termasuk Allah,” kata salah seorang netizen Indonesia berdasarkan isu-isu terdahulu seperti batik, silat dan beberapa budaya yang dikongsi kedua negara.

Bagi yang lain pula, mereka memandang bahawa isu yang lebih penting perlu diberi perhatian, seperti pandemik dan juga isu kemanusian. “Negara lain udah explore planet lain, disini sibuk terus tentang agama,” kata salah seorang netizen di laman Facebook.

Mungkin pandangan masyarakat Indonesia ini dilihat keras dan memperkecilkan tuntutan umat Muslim di Malaysia. Pandangan mereka hadir disebabkan faktor kebebasan beragama yang luas dan seperti tiada batas di Indonesia. Masyarakat yang berbilang kaum juga adalah antara faktor mengapa Indonesia seperti meremehkan isu ini.

Bagaimanapun, ini adalah pandangan yang diambil secara meluas dan bukanlah diambil daripada kumpulan cerdik pandai atau ulama Indonesia. Walaupun ianya bukanlah isu global, tetapi ia adalah sebahagian daripada tanggungjawab Muslim untuk memastikan supaya kalimah Allah tidak digunakan sewenang-wenangnya.

Untuk rekod, kes ini bermula 13 tahun lalu apabila Jill Ireland memulakan permohonan semakan kehakiman pada 20 Ogos 2008 supaya dikembalikan lapan CD (cakera padat) yang mempunyai kalimah Allah di bahagian tajuk telah dirampas daripadanya pada 11 Mei 2008, lapor Harian Metro.

Jill yang berasal dari Sarawak memfailkan semakan kehakiman untuk menuntut semula CD itu. Dia juga memohon perisyiharan mengenai hak perlembagaannya berhubung penggunaan kalimah Allah dalam penerbitan Kristian.

‘Hacker’ dari Malaysia mengaku serang 300 VPN korporat Indonesia. Klik pautan di bawah untuk membaca.

‘Hacker’ Dari Malaysia Mengaku Serang 300 VPN Korporat Indonesia

Media AS Dakwa Wujud ‘Layanan Kejam’ Terhadap Wanita Di Ladang Sawit Malaysia Dan Indonesia

‘Remove Ajai As A Jury’, Netizen Bandingkan Cara Profesional Juri Di Indonesia Dengan Malaysia


Ini Bukan Soal Kebajikan Dan Kenapa Isu PHD Palsu Sebenarnya Lebih Besar

Saya pernah dimaklumkan oleh adik saya yang berkerja di Bank Negara, bahawa di sana jika ada staff tertangkap buat surat doktor palsu untuk mohon MC, maka tindakan tatatertib yang akan dikenakan adalah buang kerja serta merta.

Ya, BUANG KERJA. Tiada kompromi, tiada simpati, tiada toleransi.

Saya tanya seperti orang bodoh, kenapa zalim sangat macam tu? Adik saya jawab, kerana main integriti yang sangat dijaga di sana adalah amanah.

Jika dalam bab surat MC tu pun staff tu menipu, macam mana nak diharapkan dia untuk jaga integriti dalam urusan kerja Bank Negara yang memegang polisi kewangan negara.

Jadi, amanah dalam tindakan adalah satu nilai yang sangat besar untuk mereka jaga. Andai ini dikhianati atau dilanggar, bermakna dia sudah melanggar etika terbesar yang dititikberatkan oleh Bank Negara.

Maka, dia sudah tidak layak memegang apa-apa jawatan dalam Bank Negara. Tegas dan tiada kompromi!

Setiap bidang kerja ada main core value yang wajib ada dalam diri setiap pemainnya.

Seperti travel, main core value yang saya terapkan kepada staff adalah ketepatan masa. Jika ada staff sambil lewa tentang ini, saya akan panggil dan beri peringatan.

Dalam isu EAO, core business beliau adalah konsultansi dan motivasi. Bidang ini menjadikan bertutur, berkata-kata, dan memberi pidato sebagai perkara asas.

Oleh itu, bagi saya, amanah dalam berkata, tidak menipu dan berbohong adalah main integrity yang wajib beliau jaga, dan semua ini menjadi penilaian utama dalam menentukan tahap etika beliau dalam bisnes yang dijalankan.

Inilah yang sebenarnya dibisingkan oleh ramai orang. Macam mana beliau dan penyokong (baca : pentaksub) beliau boleh mengambil ini sebagai sesuatu yang remeh.

Sehingga sekarang, tiada apa-apa usaha yang besar yang dijalankan syarikat beliau untuk menjawab 3 penafian dari universiti yang beliau mendakwa memperoleh PhD.

Keadaan diburukkan lagi denagn sikap pentaksub beliau yang terus menerus menyucikan beliau, malah memandang enteng masalah penipuan PhD ini.

Adapun hujah yang mengatakan beliau banyak berjasa dalam mendorong orang lain untuk berjaya, sedikit pun kita tak nafikan sumbangan beliau.

Tetapi, etika tetap etika. Ini menjadi garis pemisah samada kita menggunakan akal dalam menilai atau menjadikan emosi dan ketaksuban sebagai mental block.

Apa yang perlu dilakukan oleh beliau mudah sahaja. Berhadapan dengan masyarakat, mengaku kesilapan, dan memohon maaf. Ubah cara beliau yang salah, dan teruskan usaha beliau yang baik.

Ya, tindakan ini tidak akan meredakan haters beliau yang memang akan terus mengkritik. Tetapi paling kurang, beliau menunjukkan sikap tanggungjawab dan integriti diri beliau.

Apa jua kesan yang berlaku hasil pengakuan beliau, beliau perlulah menghadapinya kerana semua ini adalah disebabkan perbuatan beliau sendiri.

Jika beliau melakukan semua ini, beliau akan dikenang sebagai seorang yang berjiwa besar dan bertanggungjawab. Malah akan memberikan good millage kepada beliau.

Tetapi jika sebaliknya, bagi saya pelanggaran main integrity ini sebagai satu perkara yang sangat besar, dan menghilangkan nilai utama pada diri beliau.

Bagaimana mungkin beliau boleh berterusan menjalankan bisnes konsultansi ini secara bebas dan meluas, dalam keadaan beliau kini dilihat sebagai seorang yang tidak bertanggungjawab terhadap penipuan yang dilakukannya sendiri?

Ini bukan persoalan “aku tak pandang pun title dia, yang aku nak ilmu dia.” Isunya lebih besar.

Beliau public figure dan tindakan penipuan ini jika beliau tidak bertanggungjawab, akan menjadi ikutan orang lain.

Tindakan pentaksub beliau yang memandang remeh perkara ini juga dikira sebagai membantu untuk mempromosi budaya penipuan dalam bisnes.

Akan datang, akan muncul lagi ramai Dr segera, yang terus menerus mempromosikan title Dr mereka. Mereka tidak takut jika terbongkar kerana mereka tahu orang Melayu akan tetap menerima mereka asalkan mereka banyak buat kebaikan.

Kemudian berjangkit kepada perkara lain. Rasuah juga masalah kecil, asalkan banyak buat kebajikan. Mencuri pun tak mengapa, asalkan buat kebaikan.

Ini belum lagi kita bicara tentang nilai PhD yang sebenar mesti diletakkan di tempat yang tinggi, dan mesti dihalang dari dicemarkan oleh penipu PhD palsu.

Adakah akan datang kita akan meletakkan nilai ilmu dan intelektual ini di bawah tapak kaki kita, dan meletakkan perbuatan membuat kebajikan jauh lebih tinggi sehingga boleh mengampuankan perbuatan penipuan PhD?

Ini adalah gila. Ini adalah pembudayaan songsang yang sedang dilaksanakan atas nama membuat kebaikan. Dari luar kelihatan sangat kudus dan mulia, tetapi dalamnya membusuk dan penuh dusta.

EAO mesti bertanggungjawab atas perbuatannya, dan para pentaksubnya jangan sesekali mengutamakan ketaksuban anda sehingga membantu membudayakan ‘neutralisasi penipuan dengan menggunakan tonik kebajikan’.

Saya adalah salah seorang anak murid EAO, dan telah habis beribu duit untuk menyertai program beliau. Adakah saya dapat sesuatu?

Ya, saya dapat manfaat yang besar dari programnya. Minda dan cara fikir saya tentang binses banyak berubah disebabkan beliau. Saya berterima kasih atas jasa beliau kepada saya.

Tetapi kenapa saya menulis ini? Kerana saya adalah anggota masyarakat awam di Malaysia, dan saya bertanggungjawab untuk menyuarakan bantahan terhadap perkara seperti ini.

Mempertahankan budaya luhur dalam masyarakat jauh lebih besar daripada mempertahankan beliau.

Jika anda rasa tulisan saya ini berguna, sila share untuk manfaat bersama.

Penafian : Saya menulis ini secara profesional, dan mengkritik tepat pada isu yang berlaku sahaja. Sebarang percubaan menggunakan tulisan ini untuk melakukan serangan peribadi terhadap EAO, atau perbuatan tidak bermoral yang lain, saya tidak bersetuju dan tidak bersama mereka.


Isu Projek LCS: Kerajaan Malaysia Bayar RM6 Bilion Untuk Kapal TLDM Versi ‘Bunian’

Kementerian pertahanan dan Boustead Naval Shipyard Sdn Bhd (BNS) telah mengabaikan pandangan tentera laut mengenai projek kapal tempur pesisir (LCS), kata Pengerusi Jawatankuasa Kira-kira Awam (PAC) Parlimen, Wong Kah Woh yang juga seorang ahli parlimen Ipoh Timur.

Difahamkan bahawa pada peringkat awal, kapal model Sigma yang dipilih oleh tentera laut dan telah diluluskan oleh kementerian pertahanan. Tetapi ia telah ditukar kepada reka bentuk Gowind pada 11 Julai 2011, selepas BNS mengesyorkannya kepada menteri pertahanan ketika itu tiga hari sebelum itu. Tindakan ini telah menyebabkan Tan Sri Abdul Aziz, Panglima TLDM pada ketika itu berkata ‘something was gravely wrong’ dengan keputusan itu.

Memetik laporan Free Malaysia Today, antara individu yang disebut oleh PAC yang bertanggungjawab di dalam projek ini adalah Presiden Umno Ahmad Zahid Hamidi, menteri pertahanan pada 2011. Menteri pertahanan terkini Hishammuddin Hussein, ketua setiausaha kementerian pertahanan Muez Abd Aziz, bekas ketua juruaudit Ambrin Buang, ketua tentera laut semasa Mohd Reza Sany dan Ketua Pegawai Eksekutif dan ketua pegawai operasi BNS.

Pada Ogos tahun ini, kerajaan sepatutnya menerima sekurang-kurangnya lima buah kapal seperti yang dijanjikan. Tetapi sehingga kini, tiada satu kapal pun yang diserahkan kepada kerajaan walaupun pihak Putrajaya sudah membayar RM6 bilion untuk projek yang diberikan kepada BNS secara rundingan terus.

Selain itu, kerajaan juga gagal untuk mengesan bahawa BNS adalah sebuah entiti yang bermasalah dan lemah dalam pengurusan kewangan – disebabkan oleh penyalahgunaan kuasa – apabila 2018, direkodkan bahawa hutan BNS kepada pengeluar peralatan asal (OEM) berjumlah RM801 juta, manakala pinjamannya daripada institusi kewangan berjumlah RM956 juta.

Selain itu, syarat kontrak itu tidak menguntungkan kerajaan, kerana pembayaran projek LCS adalah berdasarkan kemajuan aktiviti atau pembekalan barang dan bukannya berdasarkan kemajuan sebenar. Ditambah pula dengan reka bentuk yang tidak muktamad oleh kerajaan dan BNS, ia membuka ruang untuk pihak-pihak yang tidak bertanggungjawab dalam mengurus dana awam memanipulasi projek ini.

Pengerusi PAC telah menggesa Suruhanjaya Pencegahan Rasuah Malaysia mengambil tindakan segera terhadap kes ini. Selain itu, beliau meminta laporan jawatankuasa tadbir urus, perolehan dan siasatan kewangan (JKSTUPKK) mengenai perolehan enam kapal itu dinyahklasifikasi sepenuhnya, lapor Berita Harian.

Tambahan daripada itu, kementerian pertahanan juga diminta untuk membentang laporan kemajuan kepada PAC mengenai projek LCS setiap tiga bulan sehingga siap, manakala perancangan perolehan substantif dibentangkan secara berkala kepada jawatankuasa pilihan khas.

Bukan patung, ‘unbox challenge’ versi TUDM ini yang paling hebat setakat ini. Rujuk pautan di bawah untuk membaca.

Bukan Patung, ‘Unbox Challenge’ Versi TUDM Ini Yang Paling Hebat Setakat Ini

Media Singapura Dakwa Dokumen TLDM Bocor Di ‘Dark Web’

Genting Malaysia Sah Beli ‘Equanimity’ Dengan Harga RM512 Juta


Isu Rokok Seludup Dijangka Akan Bertambah Teruk Akibat Pandemik COVID-19

Baru-baru ini, syarikat penyelidikan pasaran terkemuka di Malaysia, Green Zebras, melakukan Kaji Selidik Persepsi Rakyat Malaysia Tentang Rokok dan Vape.

Hasil kaji selidik mendapati 51% rakyat Malaysia mengakui tahap percukaian di Malaysia sedikit tinggi, manakala 23% daripada responden mengatakan cukai pendapatan terlalu tinggi. 81% daripada mereka yang berumur dari 19 hingga 39 tahun pula merasakan tahap percukaian sedia ada adalah beban kewangan bagi mereka.

Sebanyak 91% responden kaji selidik bersetuju kos sara hidup di Malaysia sememangnya lebih tinggi berbanding 5 tahun dulu. Manakala, 93% perokok dan bukan perokok bersetuju perokok lebih cenderung untuk beralih kepada rokok seludup berikutan duti eksais yang tinggi.

Pengarah Urusan Green Zebras, Steve Murphy mendedahkan hal ini sedikit sebanyak boleh memberi impak kepada isu rokok seludup di mana peningkatan jumlah rakyat Malaysia yang beralih kepada rokok seludup dijangkakan meningkat berikutan pandemik COVID-19.

Murphy berkata, dalam keadaan apa pun, kemampuan akan terus menjadi punca utama kenapa rakyat Malaysia beralih kepada alternatif lebih murah ketika membeli barang dan servis keperluan mereka.

“Pendapatan rakyat Malaysia akan memberi impak signifikan akibat pandemik COVID-19 dan Perintah Kawalan Pergerakan (PKP). Apabila pendapatan mula menyusut, permintaan untuk produk pasaran gelap yang lebih murah dijangkakan akan meningkat.

Hal ini juga tentunya berpotensi terjadi buat rokok, memandangkan produk itu dianggap mahal di Malaysia kerana duti eksais yang tinggi. Sementara, alternatif haram pula mudah didapati dan cuma memerlukan kos yang jauh lebih murah,” katanya.

Sementara itu, kolumnis berita dan bekas Ketua Pegawai Pelaburan & Ketua Penyelidikan, Pankaj Kumar berkongsi pendapat rokok seludup memberi impak bukan saja pada pelanggan tetapi buat pemilik perniagaan. Sebilangan besar pengeluar dan pemilik kedai yang menjual rokok haram kini terkesan akibat perdagangan rokok seludup di rantau ini.

“Sekiranya perdagangan rokok haram terus berleluasa, banyak perniagaan yang sah terpaksa menghentikan operasi mereka di Malaysia. Lalu, pengaruh buruk akan wujud akibat langkah radikal ini dan pengangguran bakal meningkat serta kerajaan kehilangan hasil cukai.

“Namun, dengan pelaksanaan PKP, lebih mudah untuk memeriksa kenderaan yang melalui rangkaian jalan raya utama dan pihak berkuasa juga dapat melakukan pemeriksaan perdagangan rokok terlarang sekaligus memutuskan rantaian bekalan,” katanya.

Kriminologi dan pemeriksa penipuan bersijil, Datuk Sri Akhbar Satar pula berkongsi perdagangan haram mendorong aktiviti jenayah, rasuah, penyakit sosial dan kemungkinan aktiviti keganasan. Berbilion kerugian dalam perdagangan haram ini sebenarnya boleh disalurkan ke arah pengembangan kesejahteraan masyarakat dan pertumbuhan ekonomi.

“Realiti ini sangat tidak menguntungkan sama sekali apabila kita kehilangan sebilangan skala daripada perdagangan rokok seludup. Berbilion yang hilang itu penting untuk keadaan ekonomi semasa, di mana COVID-19 telah menjejaskan jutaan manusia, sama ada secara langsung atau tidak langsung.

Bagi mengekang perdagangan rokok seludup, kerajaan perlu mencari punca utama melalui kolaborasi yang ditingkatkan di peringkat intra-regional, polisi dan penguatkuasaan yang lebih ketat. Kaji selidik ini telah memberikan jawapan iaitu kemampuan,” katanya.

Akhbar turut mencadangkan kerajaan untuk menutup jurang harga antara rokok bercukai dan rokok seludup serta membuang rasa dan niat penyeludup untuk meneruskan kegiataan haram ini menerusi pelbagai program rohani.

Untuk mengetahui lebih lanjut mengenai Kaji Selidik Persepsi Rakyat Malaysia Tentang Rokok dan Vape yang dijalankan Green Zebras ini, klik SINI.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Sebelum ini, tular sebuah video menjual rokok seludup selepas pihak berkuasa membuat spot check beg penghantar makanan.

Tular Video Jual Rokok Seludup, Pihak Berkuasa Mula Buat ‘Spot Check’ Beg Penghantar Makanan

Kajian Menunjukkan Vape Merosakkan Paru-Paru, Tetapi Lebih ‘Selamat’ Daripada Rokok


5 Pegangan Hidup Pasangan Ini Yang Pernah Ditipu Tapi Kini Miliki 4 Kedai Kek

Ini kali ke-3 saya bertemu dengan pasangan suami isteri ini. Akhirnya semalam saya berjaya minta izin untuk naikkan cerita mereka ini di Facebook saya supaya jadi pemangkin inspirasi kepada kalian.

Pada tahun 2010, Kak Ayu (gambar berpurdah) diberhentikan kerja kerana disahkan mengandung anak yang ke-2. Oleh kerana gaji suami pada waktu itu hanya RM750 sebulan, Kak Ayu mengumpul duit simpanan dan membeli pengisar (blender) untuk menjual air buah.

Kenderaan yang ada pada waktu itu hanyalah basikal. Dan beliau mengayuh basikal dengan sarat mengandung bersama pengisar, kiri kanan air, belakang buah, dan bakul di hadapannya ada seorang lagi anak kecil beliau.

Kak Ayu sempat berjual di situ lebih kurang 6-7 bulan. Kemudiannya beliau mula belajar membuat roti dan menghantar roti (bun) seperti inti kaya, inti kelapa dan inti kacang merah kepada jiran dan saudara mara.

Setelah beberapa bulan, ada seorang kenalan memberi tawaran kepada mereka ini untuk menjual muffin di sekolah-sekolah. Mereka bersetuju walau langsung tidak ada ilmu tentangnya.

Waktu itu, mereka menyediakan beratus muffin seminggu dan menghantarnya ke sekolah-sekolah secara sendiri. Sampailah pada suatu ketika, ada pesanan yang mencecah ribuan biji muffin yang harganya ialah RM5,000.

Dari sehari ke sehari, akhirnya mereka tidak terima bayaran. Barulah mereka sedar yang transaksi ribuan biji muffin tersebut adalah sebuah penipuan. Mereka berkejaran mencari mereka yang membuat pesanan, telefon sana sini, cari juga ke sana ke mari. Namun tidak berjaya.

Abang Jaq (suami Kak Ayu) tekad dan bangkit. Mereka pun berangkat ke Kuala Lumpur dengan menyertai Festival Hari Peladang di AEON Wangsa Maju. Kak Ayu dan Abang Jaq mengusahakan muffin dan kek coklat moist selama 9 hari membuka meja berniaga di situ.

Dari hari pertama, mereka berjaya menjual ratusan kek dan muffin dan mereka terus menerus membuatnya tanpa henti. Pada hari terakhir, mereka tak sedar yang mereka sudah pun menjual lebih 1,500 kek coklat moist dan lebih 20,000 biji muffin. Jumlah jualan mereka mencecah RM30,000 selama hanya 9 hari sahaja.

Ini yang saya belajar dari mereka berdua ini.

1. Penyatuan Gaduh-Gaduh Suami Isteri Dalam Membuat Keputusan.

Abang Jaq dan Kak Ayu sentiasa bergaduh dalam hal-hal membuat keputusan. Gaduh mereka ini adalah gaduh bisnes. Mereka berdua tahu kekuatan masing-masing. Jadi, mereka akan membuat satu-satu keputusan dengan kekuatan yang berasingan.

Kak Ayu seorang yang cekap di dapur. Manakala Abang Jaq orang yang suka bersembang dan mencari kenalan. Jadi. Keputusan untuk berteam-work bagi mengusahakan kek coklat dan muffin adalah keputusan bersama.

Team work = kau uruskan kerja kau, aku uruskan kerja aku. Namun, di hujungnya mesti dapat hasil yang sama.

Mereka saling bantu. Saling percaya dan saling bertolak ansur dengan kekuatan dan kelemahan diri masing-masing. Malah, pembahagian kerja yang dilakukan, tidak menyebabkan mereka bertembung dalam membuat sebarang keputusan.

2. Yakin Dengan Usaha Yang Bersungguh-Sungguh = Kejayaan.

Kak Ayu dan Abang Jaq yakin, apabila seseorang itu berusaha, dia pasti berjaya. Perlu tekad dalam apa juga yang dilakukan. Sama ada kecil atau besar, ia perlu diperbuat dengan bersungguh-sungguh.

Semasa mereka berjaya memasuki sekolah-sekolah, Abang Jaq menguruskan semuanya dengan menggunakan runner. Runner tersebut hanya bekerja pada 1 hari sahaja iaitu hari isnin. Beliau ini akan menghantar muffin dan mengambil baki (jika ada) dengan tray sekali pada hari tersebut.

Dalam masa sama, Abang Jaq berjalan ke serata negeri untuk terus berjaya dapat masuk ke sekolah-sekolah. Akhirnya, dengan perancangan kecil menggunakan 1 orang runner, Abang Jaq seterusnya berjaya memasuki lebih 100 sekolah di Kedah, Perak, Perlis dan Selangor.

Selepas ditipu, Abang Jaq dan Kak Ayu yakin yang semua itu merupakan ujian dari Tuhan. Malah mereka menganggap kesemua itu merupakan mehnah dan cabaran untuk menjadikan mereka lebih kuat.

Apa yang mereka buat ialah mereka terus meletakkan Tuhan di hadapan. Apa sahaja. Semuanya. Caranya ialah tidak tinggalkan solat sunat dhuha. Tidak juga tinggalkan bersedekah dan tidak sama sekali tertinggal berkongsi rezeki dengan keluarga dan kawan rapat.

Kesemua perkara ini mereka buat hingga ke hari ini, malah setiap kali membuat kek dan pemanis mulut yang lain, sudah terbiasa bagi mereka untuk beri percuma sahaja kepada sesiapa.

Lagi banyak mereka berkongsi, lagi banyak mereka mendapat. Walaupun kadang-kadang mereka dalam kesusahan, bab memberi, mereka teruskan tanpa pernah berbelah bagi.

Oleh kerana Kak Ayu dan Abang Jaq memperoleh pengalaman berniaga dari jalanan, mereka kekal menggunakan cara penyimpanan duit berniaga itu secara kuno. Dan ia menjadi dengan baik. Kata mereka, inilah yang terbaik bagi setiap seorang peniaga. Caranya ialah:

¼ hasil jualan dimasukkan ke tabung bahan mentah.

¼ pula di masukkan ke bahagian bayaran sewa dan hutang.

¼ lagi dimasukkan ke bahagian gaji dan overhead.

¼ lagi dimasukkan ke tabung untung bersih.

Dan yang untung bersih tersebut tidak digunakan langsung sehinggalah mereka mencapai kata putus untuk membuka lebih lagi empayar perniagaan mereka, ya kawan, sampailah pada suatu hari, akhirnya mereka membuat keputusan untuk membuka kiosk di dalam kompleks beli belah. Yang mana duit untung bersih yang dikumpulkan sudah pun mencecah RM28,000.

Dari sebuah kiosk, kini mereka mempunyai 4 buah kedai dan kiosk di beberapa Tesco dan AEON sekitar Kuala Lumpur dan Selangor. Pernah suatu masa lalu, mereka ini pernah membuka sampai ke berbelas-belas kiosk, namun apabila kompleks beli belah itu tutup atau bertukar pengurusan, mereka juga terpaksa menutupnya.

5. Kerja Mesti Bersistem Walau Gerak Gempurnya Ala-Kampung.

Hari ini, mereka sudah ada centralise kitchen. Yang mana dapur itu bertujuan untuk menyiapkan segala jenis kek dan pemanis mulut.

Dan kemudiannya akan dihantar ke semua kiosk dan kedai ini mengikut jadual dan hari mereka. Memang sudah tersedia segala penyusunan dari jadual membeli barang dan bahan mentah, hari memasak, hari menghantar, hari menerima tempahan ribu ribu dan hari menjual di majlis atau program besar, semuanya ada system yang bagus.

Orang kata, berniaga di kompleks beli belah susah nak ambil cuti, namun dengan system yang mereka bina (walau kata mereka nampak kampung sangat guna jadual bagai), mereka tetap boleh balik bercuti di kampung sampai 2 minggu. Kedai pula masih dibuka, ya, masih cuti namun duit masuk macam biasa.

Nak berjaya, memang kena usaha. Dan semua ini mereka dapat dengan menyimpul rapi aspek keTuhanan dan juga keseronokan berbuat kebaikan.

Kesemua yang saya coretkan ini merupakan sebuah perjalanan panjang pasangan suami isteri yang bagi saya sudah pun berjaya.

Hari ini, AT Cupcakes & Bakeri melangkah lagi dengan membuka lagi dan lagi cawangan mereka di dalam kompleks beli belah. Dengan menyediakan kelas bagi mereka yang ingin belajar selok belok berniaga kek dan bakeri, mereka semakin disegani dan dihormati.

Tak perlu lagi tanya berapa jualan mereka sebulan. Jika dulu RM30k dalam 9 hari. Sekarang, itu hanya jualan suku hari. Kalian kira sendiri sahajalah.

Tahniah Abang Jaq Osman dan Kak Nur Hidayu Hilmi, saya tabik. Semoga terus sukses ya!

Khairul Hakimin Muhammad,
Harap-harap masih Bapa Brownies Kebangsaan. Haha.


Isu Saman Ekzos Bising, Penjual Dan Pengeluar Juga Perlu Dikenakan Tindakan

Seminggu dua ini pemilik-pemilik kenderaan ‘ekzos perang’ memang duduk tidak senang kerana di mana-mana saja pasti ada roadblock untuk pemeriksaan fokus pada pengunaan ekzos yang tidak menepati undang-undang jalan raya.

Terbaru, Presiden Persatuan Pengguna Melayu Malaysia (PPMM) Che Hassan Che Johan berkata bukan hanya saja pengguna tetapi tindakan penguatkuasaan perlu dikenakan terhadap peniaga dan pengeluar ekzos yang dimodifikasi bagi memastikan isu bunyi bising dapat diselesaikan.

“Perlu adil dalam meletakkan kesalahan. Bila saman, pengguna yang kena. Ada yang mungkin akan disita kenderaan mereka.

“Dari satu sudut, barangan atau aksesori ini dijual secara terbuka, mengapa tidak dilarang penjualannya jika kita tidak mahu penggunaannya secara meluas.

“Saya kira, baik kereta atau motosikal atau apa jenis kenderaan bermotor sekalipun, sudah pasti akan ada penggemar modifikasi. Takkan kita nak salahkan pembeli yang berminat dengan pengubahsuaian pula,” katanya.

Beliau berharap pihak berwajib memperhalusi perkara ini dan kajian mengenai puncanya perlu dijalankan bagi memastikan ia adil kepada kedua-dua pihak, peniaga dan juga pengguna.

Apa pandangan anda mengenai perkara ini, adakah wajar tindakan tegas dikenakan kepada kedua-dua pengeluar dan juga penjual ‘ekzos perang’?

Baru-baru ini sepuluh orang pemuda telah ditahan kerana menggunakan ‘ekzos perang’ dan mereka perlu menukar semula ekzos asal di balai polis.

Melaram Pakai ‘Ekzos Perang’, 10 Pemuda Kena Tukar Semula Ekzos Asal Di Balai Polis

Pemilik Kenderaan Ekzos Bising Boleh Didenda Atau Penjara Enam Bulan


Isu Selesai Dan Ikut SOP, Ebit Lew Kembali Hantar Pelajar ‘Balik Kampung’

Baru-baru ini hangat diperkatakan netizen tentang salah faham antara Ebit Lew dan Universiti Pendidikan Sultan Idris (UPSI) berhubung inisiatif penghantaran pulang pelajar ke kampung masing-masing dengan oleh penceramah bebas itu.

Ia susulan tindakannya itu dikatakan tidak mengikuti Standard Operasi Prosedur (SOP) dan juga tidak mendapat kelulusan daripada pihak universiti dalam menghantar peajar-pelajar yang dikatakan tersangkut di kampus selepas pendaftaran pelajar universiti ditangguhkan.

Bagaimanapun, selang beberapa hari selepas isu tersebut dibicarakan di media sosial, kedua-dua pihak pada lewat malam semalam menjelaskan perkara tersebut antara mereka telah pun selesai.

Menerusi satu hantaran yang dibuat di akaun Facebook UPSI, mereka mengeluarkan satu kenyataan bertulis ‘Isu Selesai’ dan telah menjalankan penghantaran pulang pelajar dengan kerjasama Ebit Lew pada semalam.

“Alhamdulillah, penghantaran pulang pelajar UPSI dengan kerjasama dari Ustaz Ebit Lew berjaya dengan jayanya pada malam ini.

“Pada malam ini, sebanyak dua buah bas telah digunakan bagi penghantaran pulang pelajar ke negeri Pantai Timur (Kelantan dan Terengganu),” maklum kenyataan tersebut.

Sama seperti penghantaran pulang pelajar yang dijalankan UPSI pada waktu Perintah Kawalan Pergerakan (PKP) yang lepas, penghantaran pulang kali ini juga menurut mereka melalui Prosedur Operasi Standard (SOP) yang sama.

Antara langkah yang diambil adalah melakukan sanitasi bas dan sanitasi beg pelajar (yang dijalankan oleh pihak bomba) dan saringan kesihatan serta pengambilan rekod suhu badan oleh Pusat Kesihatan.

Perkembangan terbaru itu juga turut dikongsikan sendiri Ebit melalui satu hantaran di akaun Facebooknya malam semalam selepas beliau pulang daripada tugasan di Kuantan, Pahang.

“Malam ni saya bersama Dato VC Upsi menghantar lagi 2 bas pelajar pulang dari UPSI ke Kelantan dan Terengganu.

“Saya beri sedikit duit poket buat pelajar. Esok pagi insyaAllah saya sediakan lagi 5 bas free dan mengikut keperluan pelajar. Saya sedia je insyaAllah mana-mana universiti lain yang memerlukan,” jelas beliau.

Baca kembali permohonan maaf yang dibuat Ebit Lew sebelum ini berhubung inisiatif penghantaran pulang pelajar universiti yang dianjurkan beliau di pautan di bawah.

Ebit Lew Diminta Mohon Maaf Selepas Hantar Pulang Pelajar Universiti ‘Tersangkut’

Baru Beroperasi 2 Bulan, Ebit Lew Kecewa Dan Sedih Pasar Raya Miliknya Dipecah Masuk

Tular Video Jagung Dirampas Penguatkuasa Di Selayang, Penjual Terharu Terima Bantuan Ebit Lew


Isu Skandal 1MDB Bakal Dimasukkan Dalam Sukatan Pelajaran Sejarah

Kementerian Pendidikan Malaysia akan memastikan skandal 1MDB dimasukkan ke dalam silibus sejarah Malaysia yang baharu untuk dijadikan pengajaran supaya perkara tersebut tidak akan diulangi lagi oleh generasi akan datang.

Menteri (PH- Simpang Renggam) Dr Maszlee berkata, beliau bersetuju dengan pandangan Datuk Ahmad Maslan (Pontian) berkaitan silibus dalam sejarah Malaysia dan mencadangkan agar senarai kes-kes besar khazanah negara juga akan dimasukkan di dalam  silibus sejarah Malaysia kerana ia juga salah satu kesilapan dalam sejarah dan harus dipelajari serta dijadikan pengajaran untuk generasi yang akan datang.

Begitu juga dengan-jenayah besar yang dilakukan oleh ahli politik akan turut dimasukkan di dalam silibus kerana perkara sebegitu penting untuk diketahui oleh generasi akan datang dan boleh menjadi pengetahuan yang luas berkaitan sejarah kerajaan yang lalu serta boleh dijadikan sesuatu pengajaran terhadap kesilapan pemimpin terdahulu.

Beliau turut menyeru pihak media untuk membantu mengenegahkan pakar-pakar sejarah untuk mendapat liputan sewajarnya dalam memastikan ilmu pengetahuan mereka dapat digunapakai dalam proses menambahbaik silibus sejarah.

KPM akan menubuhkan jawatankuasa penambahbaikan kurikulum dan buku teks sejarah serta bakal mengadakan beberapa siri wacana dengan pakar sejarawan bagi mendapatkan perspektif sejarah dengan naratif yang lebih segar dan lebih produktif.